polyglot-tagger/wikipedia-language-snippets-filtered huggingface dataset:
ಕೇಮನ್ ದ್ವೀಪಗಳು ಕಡಿಮೆ ಜನಸಂಖ್ಯಯನ್ನು ಒಳಗೊಂಡಿವೆ ಮತ್ತು ಆದ್ದರಿಂದ ಪರಿಮಿತ ಕಾರ್ಮಿಕ ಶಕ್ತಿಯನ್ನು ಹೊಂದಿವೆ. ಆದ್ದರಿಂದ ಕೆಲಸದ ಪರವಾನಿಗೆಗಳನ್ನು ಕ್ರಮಾನುಸಾರವಾಗಿ ವಿದೇಶಿಗರಿಗೆ ಕೊಡಲಾಗುತ್ತಿತ್ತು. ಸರಾಸರಿ,40,000 ಕ್ಕಿಂತಲೂ ಅಧಿಕ ವಿದೇಶಿಗಳು ಚಲಾವಣೆಯಲ್ಲಿರುವ ಕೆಲಸದ ಪರವಾನಿಗೆಗಳನ್ನು ಹೊಂದಿದ್ದಾರೆ.
17ನೆಯ ಶತಮಾನದವರೆಗೆ ಕೇಮನ್ ದ್ವೀಪಗಳಲ್ಲಿ ಹೆಚ್ಚಾಗಿ ಜನರು ವಾಸಿಸುತ್ತಿರಲಿಲ್ಲ. ಕಡಲ್ಗಳ್ಳರು, ಸ್ಪ್ಯಾನಿಶ್ ಶೋಧನೆಯ ರೆಫ್ಯೂಜಿಗಳು, ಹಡಗುಗಳು ದ್ವಂಸಗೊಂಡ ನಾವಿಕರು, ಜಮಾಯಿಕಾದ ಆಲಿವರ್ ಕ್ರಾಮ್‌ವೆಲ್‌ನ ಸೈನ್ಯದ ಡೆಸರ್ಟರ್‌ಗಳು ಮತ್ತು ಗುಲಾಮರನ್ನೊಳಗೊಂಡಂತೆ ಹಲವಾರು ಬಗೆಯ ಜನರು ಈ ದ್ವೀಪಗಳಲ್ಲಿ ನೆಲೆ ಕಂಡುಕೊಂಡರು.
ಎಲ್ಲಾ ಮೂರು ದ್ವೀಪಗಳಲ್ಲಿ ಸ್ಕೂಬಾ ಡೈವಿಂಗ್ ಇದೆ, ಮತ್ತು ಕೇಮನ್ ಹಲವಾರು ಸ್ನಾರ್ಕೆಲಿಂಗ್ ಪ್ರದೇಶಗಳ ತವರಾಗಿದೆ, ಅಲ್ಲಿ ಪ್ರವಾಸಿಗರು ಸ್ಟಿಂಗ್ರೇಗಳನ್ನು ಬಳಸಿ ಈಜಬಹುದು. ಕೆಯ್ತ್ ಟಿಬ್ಬೆಟ್ಸ್ ಒಳಗೊಂಡು ಕೇಮನ್ ಬ್ರಕ್ ತೀರದಲ್ಲಿ ಎರಡು ಶಿಪ್‌ರೆಕ್‌ಗಳಿವೆ .
ದಾಖಲಿಸಲಾದಂತೆ ಕೇಮನ್ ದ್ವೀಪಗಳ ಮೊದಲ ಶಾಶ್ವತ ನಿವಾಸಿ ಸುಮಾರು 1661ರಲ್ಲಿ ಗ್ರ್ಯಾಂಡ್ ಕೇಮನ್‌ನಲ್ಲಿ ಜನಿಸಿದ ಐಸಾಕ್ ಬೊಡ್ಡನ್. ಈತನು ಮೂಲ ವಸಾಹತುಗಾರ ಬೊಡ್ಡನ್‌ನ ಮೊಮ್ಮಗನಾಗಿದ್ದಾನೆ, ಬಹುಶಃ ಆತ 1655ರಲ್ಲಿ ಜಮಾಯಿಕಾ ದ್ವೀಪವನ್ನು ವಶಪಡಿಸಿಕೊಳ್ಳುವಾಗ ಒಲಿವರ್ ಕ್ರಾಮ್‌ವೆಲ್‌ನ ಸೈನಿಕರಲ್ಲಿ ಒಬ್ಬನಾಗಿದ್ದ.
2000ರಿಂದ ಅಲ್ಲಿದ್ದ ಎರಡು ಪ್ರಮುಖವಾದ ಅಧಿಕೃತ ರಾಜಕೀಯ ಪಕ್ಷಗಳು: ಯುನೈಟೆಡ್ ಡೆಮೊಕ್ರಟಿಕ್ ಪಾರ್ಟಿ ಮತ್ತು ಪಿಪಲ್ಸ್ ಪ್ರೊಗ್ರೆಸ್ಸಿವ್ ಮುವ್‌ಮೆಂಟ್ . ರಾಜಕೀಯಪಕ್ಷಗಳ ಮಧ್ಯ ಪಕ್ಷಾಂತರ ನಡೆಯುತ್ತಿರುವಾಗ ಅನೇಕ ಅಭ್ಯರ್ಥಿಗಳು ಪಕ್ಷೇತರರಾಗಿ ಸಪರ್ಧಿಸಿ ಅಧಿಕಾರ ಪಡೆಯಲು ಪ್ರಯತ್ನಿಸುತ್ತಿದ್ದರು.
ಮುಖ್ಯಮಂತ್ರಿಗಳನ್ನು ಸಂಪರ್ಕಿಸಿದ ನಂತರ, ರಾಜ್ಯಪಾಲರು ಜವಾಬ್ದಾರಿಗಳ ಖಾತೆಗಳನ್ನು ಮಂತ್ರಿಮಂಡಲದ ಪ್ರತಿಯೊಂದು ಸದಸ್ಯರುಗಳಿಗೆ ಹಂಚಿಕೊಡುತ್ತಾರೆ. ಸಮುದಾಯಿಕ ಜವಾಬ್ದಾರಿಕೆಗಳ ತತ್ವದಡಿಯಲ್ಲಿ ಎಲ್ಲಾ ಮಂತ್ರಿಗಳು ಶಾಸನಸಭೆಯಲ್ಲಿ ಸಚಿವ ಸಂಪುಟ ಕೈಗೊಂಡ ಯಾವುದೇ ತೀರ್ಮಾನವನ್ನು ಬೆಂಬಲಿಸಬೇಕಾಗುತ್ತದೆ.
ಕೇಮನ್ ದ್ವೀಪಗಳ ರಕ್ಷಣೆಯು ಸಂಯುಕ್ತ ರಾಜ್ಯದ ಜವಾಬ್ದಾರಿ. ಉತ್ತಮವಾದ ಕೇಮನ್ ದ್ವೀಪಗಳ ಪೊಲೀಸ್ ಸೇವೆಯು ದೇಶದಲ್ಲಿ ರಕ್ಷಣಾ ಸೇವೆಗಳನ್ನು ಒದಗಿಸುತ್ತದೆ. ಕೇಮನ್ ದ್ವೀಪಗಳ ನೈನಿಕ ಕಾಲೇಜಿನ ವಿದ್ಯಾರ್ಥಿ ದಳಗಳು ಮಾರ್ಚ್ 2001ರಲ್ಲಿ ನಿರ್ಮಿಸಲ್ಪಟ್ಟಿವೆ.
ರಾಜ್ಯಪಾಲರು ಮತ್ತು ಮುಖ್ಯ ಕಾನೂನು ಪ್ರತಿನಿಧಿಗಳಿಬ್ಬರು ಅಧಿಕೃತ ಸದ್ಯರುಗಳು. ಅವರು ರಾಜ್ಯಪಾಲರ ಶಿಪಾರಸಿನ ಮೂಲಕ ನೇಮಕಗೊಂಡವರು, ಮತ್ತು ಶಾಸನಸಭೆಯಲ್ಲಿ 2009ರ ಸಂವಿದಾನದ ಪ್ರಕಾರ ಸ್ಥಾನವನ್ನು ಪಡೆದಿರುತ್ತಾರೆ, ಆದರೆ ಅವರು ಮತ ಚಲಾಯಿಸುವಂತಿಲ್ಲ.
ಕಛೇರಿಯ ಸ್ಥಾನಗಳಿಗೆ ಐದು ಮಂತ್ರಿಗಳನ್ನು ಆಯ್ಕೆಯಾದ ಹದಿನೈದು ವಿಧಾನಸಭೆಯ ಸದಸ್ಯರುಗಳಿಂದ ಆಯ್ಕೆ ಮಾಡಲಾಗುತ್ತದೆ. ಮಂತ್ರಿಗಳಲ್ಲಿ ಒಬ್ಬರಾದ, ಬಹುಮತ ಹೊಂದಿದ ಪಕ್ಷದ ನಾಯಕರನ್ನು ರಾಜ್ಯಪಾಲರು ಮುಖ್ಯಮಂತ್ರಿಗಳಾಗಿ ನೇಮಿಸುತ್ತಾರೆ.
ಇಬ್ಬರು ಅಧಿಕೃತ ಸದಸ್ಯರು ಮತ್ತು ಐದು ಆಯ್ಕೆಯಾದ ಸದಸ್ಯರುಗಳು ಸೇರಿ ಮಂತ್ರಿಮಂಡಲ ರಚನೆಯಾಗುತ್ತದೆ,ಇವರನ್ನು ಮಂತ್ರಿಗಳೆಂದು ಕರೆಯತ್ತಾರೆ; ಇವರಲ್ಲಿ ಒಬ್ಬರನ್ನು ಮುಖ್ಯಮಂತ್ರಿಯಾಗಿ ನಿಶ್ಚಯಿಸಲಾಗುತ್ತದೆ.
ಐಲಾಂಡ್ ಏರ್ ಅನ್ನುವುದು ಕೇಮನ್ ದ್ವೀಪಗಳಲ್ಲಿ ಗ್ರ್ಯಾಂಡ್ ಕೇಮನ್, ಕೆಮನ್ ಬ್ರಾಕ್, ಮತ್ತು ಚಿಕ್ಕ ಕೇಮನ್‌ಗಳ ನಡುವೆ ಸೇವೆಯನ್ನು ಒದಗಿಸುವಂತ ಒಂದು ಚಿಕ್ಕ ವಾಯು ಮಾರ್ಗ.
ಗಣನೀಯ ಸಂಖ್ಯೆಯ ಎಲ್ಲಾ ತರಹದ ಮಿಶ್ರ ಜನರ ಜೊತೆ ಹೆಚ್ಚಿನ ಪ್ರಮಾಣದ ಕೇಮಾನಿಯನ್ನರು ಆಫ್ರಿಕನ್ ಮತ್ತು ಬ್ರಿಟಿಷ್ ಮೂಲದವರಾಗಿದ್ದಾರೆ.
ಕೇಮನ್ ದ್ವೀಪಗಳ ರಾಜಧಾನಿ ಜಾರ್ಜ್ ಟೌನ್, ಇದು ಗ್ರ್ಯಾಂಡ್ ಕೇಮನ್‌ನ ನೈಋತ್ಯಭಾಗದ ತೀರದಲ್ಲಿದೆ.
ಹೊರಗಿನ ಬೆದರಿಕೆಗಳಿಂದ ಕೇಮನ್ ದ್ವೀಪಗಳ ರಕ್ಷಣೆಯು ಸಂಯುಕ್ತ ರಾಜ್ಯದ ಜವಾಬ್ಧಾರಿಯಾಗಿದೆ.
ಪ್ರತಿ ದ್ವೀಪಕ್ಕೆ ಒಂದರಂತೆ, ಕೇಮನ್ ದ್ವೀಪಗಳಲ್ಲಿ ಮೂರು ವಿಮಾನನಿಲ್ದಾಣಗಳಿವೆ.
ಜೈರಾಮ ಆಳ್ವರು, ತಮ್ಮ ಊರಿನಲ್ಲಿ ಶಾಲಾ-ಶಿಕ್ಷಣವನ್ನು ಮುಗಿಸಿ ೧೯೭೨ ರಲ್ಲಿ ಬೊಂಬಾಯಿನ ಎಂ.ಡಿ.ಕಾಲೇಜ್ ನಲ್ಲಿ ಬಿ.ಎ.ಪದವಿ ನಲ್ಲಿ ಗಳಿಸಿ, ನಂತರ ಎಫ್.ಕೆ.ಮೋದಿ ಅಂಡ್ ಕಂಪೆನಿಯಲ್ಲಿ ಆಡಿಟರ್ ಅಸಿಸ್ಟಂಟ್ ಆಗಿ ಸೇವೆಸಲ್ಲಿಸಿದ್ದರು. ೧೯೮೧ ರಲ್ಲಿ ತಾವೇ ಸ್ವಂತವಾಗಿ ಜೆ.ಜೆ.ಮಾಹಿಮ್ ನಲ್ಲಿ ಕನ್ಸೆಲ್ಟೆನ್ಸ್ ಉದ್ಯಮವನ್ನು ಆರಂಭಿಸಿದರು. ೧೯೮೯ ರಲ್ಲಿ ಬ್ಲ್ಯೂ ಡೈಮಂಡ್ ರೆಸ್ಟೋರೆಂಟ್ ಮೂಲಕ, ಹೋಟೆಲ್ ಉದ್ಯಮಕ್ಕೆ ಪಾದಾರ್ಪಣೆಮಾಡಿದರು. ಉದ್ಯೋಗದ ಜೊತೆಗೆ ಅವರಿಗೆ ಮೊದಲಿನಿಂದಲೂ 'ಸಾಹಿತ್ಯ', 'ಸಂಗೀತ', 'ನಾಟಕ', 'ಯಕ್ಷಗಾನ', ಹಾಗೂ ಸಂಘದ ಕಾರ್ಯಕಲಾಪಗಳನ್ನು ನಡೆಸುವ ಆಸಕ್ತಿಯಿತ್ತು. ಮುಂದೆ ಸಂಘದಲ್ಲಿ ಕೆಲಸಮಾಡುವ ವೇಳೆಯಲ್ಲಿ, ಅವರು ತಮ್ಮ ಸಂಘಟನಾತ್ಮಕ ಕೌಶಲ್ಯವನ್ನು ಹೆಚ್ಚಿಸಿಕೊಂಡರು. ಕತೆ-ಕವನಗಳನ್ನು, ನಾಟಕಗಳನ್ನು ಬರೆದ ಸಹೃದಯ-ಕವಿಯೆಂದೂ ಹೆಸರಾದರು.
ಮುಂಬಯಿನ ಮಾಹಿಮ್ ವಲಯದಲ್ಲಿರುವ ಕರ್ನಾಟಕ ಸಂಘದ ಮಾಜಿ ಅಧ್ಯಕ್ಷ,ಜಯರಾಮ ಆಳ್ವ"', ಕುಮಟಾ ಪ್ರದೇಶದಿಂದ ಬಂದವರು. ಸದಾನಂದ ಶೆಟ್ಟಿಯವರ ತರುವಾಯ ಅಧ್ಯಕ್ಷರಾಗಿ ಬಂದ ಜಯರಾಮ ಆಳ್ವ ರು, ಸಂಘದ ಚಟುವಟಿಕೆಗಳನ್ನು ಹಿಗ್ಗಿಸಿ, ಯಶಸ್ವಿಯಾಗಿ ಮುಂದುವರೆಸಿಕೊಂಡು ಹೋದರು. ಯುವ-ಕಾರ್ಯಕರ್ತರನ್ನು ತನ್ನೆಡೆಗೆ ಸೆಳೆದು, ಸಂಘಟಿಸಿ, ಎಲ್ಲರಿಗೂ ಸಮಾನ ಅಭಿವ್ಯಕ್ತಿ ಸ್ವಾತಂತ್ರ್ಯವನ್ನು ಕಲ್ಪಿಸಿದರು.
ಅಭಿನಯ ಸಾಮ್ರಾಜ್ಯ ವೆಂಬ ನಾಟಕ ಸಂಸ್ಥೆಯನ್ನು ಕಟ್ಟಿ, ನಿರ್ದೇಶಕರಾಗಿ, ನಟಾರಾಗಿ, ಕರ್ನಾಟಕ ನಾಟಕ ಅಕಾಡೆಮಿಯ ಪ್ರಶಸ್ತಿಯನ್ನೂ ಪಡೆದರು.
ಈ ಸಂಜೆ ಸುದ್ದಿ ದೈನಿಕದ ಸಂಪಾದಕರಾಗಿಯೂ ಪತ್ರಿಕಾ-ರಂಗದಲ್ಲಿ ದುಡಿದಿದ್ದರು.
೧೯೯೬ ರಲ್ಲಿ, ಮಹಾರಾಷ್ಟ್ರ ಸರ್ಕಾರದ ವಿಶೇಷ ಕಾರ್ಯನಿರ್ವಾಹಕ, ದಂಡಾಧಿಕಾರಿ ಯಾಗಿ ಸೇವೆಸಲ್ಲಿಸಿದ್ದಾರೆ.
ಅವರು ಹಂತ ಹಂತದಲ್ಲಿ ಸಂಘದ ಪದವಿಯ ಮೆಟ್ಟಿಲುಗಳನ್ನು ಮೇಲೇರಿ ಹೋದ ರೀತಿ ಅನನ್ಯ. ಅವರಿಗೆ ಎಲ್ಲ ತರಹದ ತೊಡಕು ಹಾಗೂ ನಿವಾರಣಾ-ರೀತಿಗಳು ಕರಗತವಾಗಿದ್ದರಿಂದ, ಅವರ ಅಧ್ಯಕ್ಷಪದವಿಯ ಸಮಯದಲ್ಲಿ ಕೆಲಸಗಳು ನಿರಾಳವಾಗಿ ರೂಪಿಸಲು ಅನುಕೂಲವಾಯಿತು.
ವೆಸ್ಟ್‌ಮಿನ್‌ಸ್ಟರ್‌ ಆಬ್ಬೆಯಲ್ಲಿನ ಗಾಯಕರ ಪರದೆಯ ಎದುರಿರುವ ಗಾಯಕ ವೃಂದದ ಪ್ರವೇಶದ್ವಾರದ ಉತ್ತರಕ್ಕೆ ನ್ಯೂಟನ್‌ರ ಸಮಾಧಿಯನ್ನು ಕಾಣಬಹುದು. ಇದನ್ನು ಶಿಲ್ಪಿ ಮೈಕೆಲ್‌ ರಿಸ್‌ಬ್ರಾಕ್‌ ರು ಬಿಳಿ ಮತ್ತು ಬೂದುಬಣ್ಣದ ಅಮೃತಶಿಲೆಯಲ್ಲಿ ವಾಸ್ತುಶಿಲ್ಪಿ ವಿಲಿಯಂ ಕೆಂಟ್‌ರ ವಿನ್ಯಾಸದ ಮೇರೆಗೆ ಕೆತ್ತಿದ್ದರು. ಸಮಾಧಿಯ ಮೇಲೆ ನ್ಯೂಟನ್‌ರ ಮೂರ್ತಿಯು ಶಿಲಾಶವಸಂಪುಟದ ಮೇಲೆ ಒರಗಿಕೊಂಡಿರುವಂತೆ ಹಾಗೂ ಅವರ ಬಲ ಮೊಣಕೈ ತಮ್ಮ ಅನೇಕ ಶ್ರೇಷ್ಠ ಪುಸ್ತಕಗಳ ಮೇಲೆ ಆನಿಸಿಕೊಂಡಿರುವಂತೆ ಮತ್ತು ಅವರ ಎಡಗೈ ಗಣಿತಶಾಸ್ತ್ರದ ವಿನ್ಯಾಸವನ್ನು ಹೊಂದಿರುವ ಕಾಗದದ ಸುರುಳಿಯತ್ತ ತೋರುತ್ತಿರುವಂತೆ ಚಿತ್ರಿಸಲಾಗಿದೆ. ಅವರ ಮೇಲೆ ಪಿರಮಿಡ್‌ ಹಾಗೂ ರಾಶಿಚಕ್ರದ ಚಿಹ್ನೆಗಳನ್ನು ಹೊಂದಿರುವ ಹಾಗೂ 1680ರ ಧೂಮಕೇತುವಿನ ಪಥವನ್ನು ತೋರಿಸುವ ಬಾಹ್ಯಾಕಾಶ ಗೋಲವಿದೆ. ದೂರದರ್ಶಕ ಮತ್ತು ಪ್ರಿಸಮ್‌/ಅಶ್ರಗಗಳಂತಹಾ ಉಪಕರಣಗಳನ್ನು ಹೊಂದಿರುವ ಲಪ್ಪವನ್ನು ಉಬ್ಬುಚಿತ್ರವೊಂದರಲ್ಲಿ ತೋರಿಸುತ್ತದೆ. ಲ್ಯಾಟಿನ್‌ ಭಾಷೆಯಲ್ಲಿರುವ ಪೀಠದ ಮೇಲಿರುವ ಶಿಲಾಲೇಖವನ್ನು ಭಾಷಾಂತರಿಸಿದಾಗ :
ದೈವಿಕವಾದ ಬುದ್ಧಿಮತ್ತೆಯನ್ನು ಹೊಂದಿದ್ದ, ತಮ್ಮದೇ ಆದ ಗಣಿತಶಾಸ್ತ್ರದ ಸೂತ್ರಗಳನ್ನು/ಮೂಲತತ್ವಗಳನ್ನು ಕಂಡುಹಿಡಿದ, ಗ್ರಹಗಳ ಪಥ ಹಾಗೂ ಈ ಆಕೃತಿಯನ್ನು, ಧೂಮಕೇತುಗಳನ್ನು ಅನ್ವೇಷಿಸಿದ, ಸಾಗರದ ಉಬ್ಬರವಿಳಿತಗಳನ್ನು, ಬೆಳಕಿನ ಕಿರಣಗಳ ನಡುವಿನ ಭಿನ್ನತೆಯನ್ನು ಕಂಡುಹಿಡಿದ ಹಾಗೂ ಇನ್ನಿತರ ಯಾವುದೇ ತಜ್ಞ ಕಂಡುಹಿಡಿಯದ ಬಣ್ಣಗಳ ಲಕ್ಷಣಗಳನ್ನು ಕಂಡುಹಿಡಿದ, ನೈಟ್‌ ಪದವೀಧರ ಐಸಾಕ್‌ ನ್ಯೂಟನ್‌ರನ್ನು ಇಲ್ಲಿ ಸಮಾಧಿ ಮಾಡಲಾಗಿದೆ. ಪ್ರಕೃತಿಯ, ಪ್ರಾಚೀನ ಹಾಗೂ ಪವಿತ್ರ ಗ್ರಂಥಗಳ ತಮ್ಮ ಪ್ರತಿಪಾದನೆಗಳಲ್ಲಿ ಕಾರ್ಯನಿಷ್ಠ, ಚತುರ ಮತ್ತು ನಂಬಿಕಾರ್ಹರಾಗಿದ್ದರು, ದೇವರ ಮಹಾಶಕ್ತಿ ಮತ್ತು ಒಳ್ಳೆಯತನವನ್ನು ಪ್ರತಿಪಾದಿಸಿದ್ದರು, ಹಾಗೂ ತಮ್ಮ ನಡೆನುಡಿಗಳಲ್ಲಿ ಸುವಾರ್ತೆಯ ಸರಳತೆಯನ್ನು ತೋರಿಸಿಕೊಂಡವರು. ಜೀವಿಗಳು ಮಾನವಕುಲದ ಆ ತರಹದ ಒಂದು ಆಭರಣ ಅಸ್ತಿತ್ವದಲ್ಲಿತ್ತು ಎಂದು ಹರ್ಷಿಸುತ್ತಾರೆ!
ತಮ್ಮ ಇಡೀ ಜೀವನದಲ್ಲಿ, ನ್ಯೂಟನ್‌ರು ಪ್ರಕೃತಿ ವಿಜ್ಞಾನದ ಬಗ್ಗೆ ಬರೆದದ್ದಕ್ಕಿಂತ ಹೆಚ್ಚು ಧರ್ಮದ ಬಗ್ಗೆ ಬರೆದರು. ಅವರು ತರ್ಕಬದ್ಧ ವಿಶ್ವವ್ಯಾಪಿತ್ವದ ಬಗ್ಗೆ ನಂಬಿಕೆ ಇಟ್ಟಿದ್ದರು, ಆದರೆ ಲೇಬಿನಿಜ್‌ ಹಾಗೂ ಬರೂಚ್‌ ಸ್ಪಿನೋಜಾರ ನಂಬಿಕೆಗಳಲ್ಲಿದ್ದ ಭೌತಚೇತನವಾದವನ್ನು ತಿರಸ್ಕರಿಸಿದರು. ಆದ್ದರಿಂದ, ಕ್ರಮವಾಗಿರುವ ಮತ್ತು ಶಕ್ತಿಕ್ರಿಯಾವಾದದ ಬ್ರಹ್ಮಾಂಡವನ್ನು ಅರ್ಥೈಸಿಕೊಳ್ಳಬಹುದು, ಹಾಗೂ ಕ್ರಿಯಾತ್ಮಕ ಕಾರಣಗಳಿಂದ ಮಾತ್ರವೇ ಅರ್ಥೈಸಿಕೊಳ್ಳಬೇಕು. ತನ್ನ ಪತ್ರಗಳಲ್ಲಿ, ನ್ಯೂಟನ್‌ರು ಪ್ರಿನ್ಸಿಪಿಯಾ ಬರೆಯುವಾಗ "ನಿಯಮಗಳನ್ನು ರೂಪಿಸುವಾಗ ದೇವರ ನಂಬಿಕೆಯ ಬದಲಿಗೆ ಮಾನವರನ್ನು ತುಲನೆ ಮಾಡಬಹುದಾದಂತಹಾ ನಿಯಮಗಳ ಬಗ್ಗೆ ಒಂದು ಕಣ್ಣಿಟ್ಟಿದ್ದೆ" ಎಂದು ಹೇಳಿದ್ದಾರೆ. ವಿಶ್ವದ ವ್ಯವಸ್ಥೆಯಲ್ಲಿ ಒಂದು ವಿನ್ಯಾಸವಿರುವ ಬಗ್ಗೆ ಕುರುಹನ್ನು ಅವರು ಕಂಡುಕೊಂಡರು: "ಇಂತಹಾ ಗ್ರಹವ್ಯವಸ್ಥೆಯಲ್ಲಿನ ಅಪೂರ್ವ ಏಕರೂಪತ್ವವು ಆಯ್ಕೆಯ ಪ್ರಭಾವವನ್ನು ನೀಡಿರಲೇಬೇಕು". ಆದರೆ ನ್ಯೂಟನ್‌ರು ಅಂತಿಮವಾಗಿ ವ್ಯವಸ್ಥೆಯನ್ನು ಸುಧಾರಿಸಲು ಅಸ್ಥಿರತೆಗಳ ಸಾವಕಾಶ ಬೆಳವಣಿಗೆಯಿಂದಾಗಿ ದೈವಿಕ ಹಸ್ತಕ್ಷೇಪದ ಅಗತ್ಯವಿರುತ್ತದೆ ಎಂಬ ಅಭಿಪ್ರಾಯ ಮಂಡಿಸಿದ್ದರು. ಈ ವಾದಕ್ಕೆ ಲೇಬಿನಿಜ್
ಕಟುವಿಡಂಬನೆಯಾಗಿ : "ದೇವರು ತನ್ನ ಗಡಿಯಾರವನ್ನು ಆಗ್ಗಾಗ್ಗೆ ಮರುಹೊಂದಿಸುತ್ತಿರುತ್ತಾನೆ ; ಇಲ್ಲದೇ ಹೋದರೆ ಅದು ಚಲಿಸದೇ ಹೋದೀತು. "ಇದನ್ನು ನಿರಂತರಗೊಳಿಸಲು ಬಹುಶಃ ಆತನಿಗೆ ದೂರದೃಷ್ಟಿ ಇಲ್ಲದೇ ಹೋಯಿತೇನೋ" ಎಂದರು. ನ್ಯೂಟನ್‌ರ ಪ್ರತಿಪಾದನೆಯನ್ನು ಆತನ ಬೆಂಬಲಿಗ ಸ್ಯಾಮ್ಯುಯೆಲ್‌ ಕ್ಲಾರ್ಕೆ ಪ್ರಸಿದ್ಧವಾದ ಪತ್ರವ್ಯವಹಾರದಲ್ಲಿ ಬಲವಾಗಿ ಸಮರ್ಥಿಸಿಕೊಂಡಿದ್ದರು.
ಸರ್‌ ಐಸಾಕ್‌ ನ್ಯೂಟನ್‌ ‌ ರವರು ಓರ್ವ ಆಂಗ್ಲ ಭೌತವಿಜ್ಞಾನಿ, ಗಣಿತಜ್ಞ , ಖಗೋಳಶಾಸ್ತ್ರಜ್ಞ, ಸ್ವಾಭಾವಿಕ ತತ್ವಜ್ಞಾನಿ, ರಸಸಿದ್ಧಾಂತಿ, ಹಾಗೂ ಬ್ರಹ್ಮಜ್ಞಾನಿಯಾಗಿದ್ದರು. ಗಮನಾರ್ಹ ಪ್ರಮಾಣದ ತಜ್ಞರು ಹಾಗೂ ಸಾರ್ವಜನಿಕರು ಅವರ ಬಗ್ಗೆ ಇತಿಹಾಸದ ಬಹುಪ್ರಭಾವಿ ವ್ಯಕ್ತಿ ಎಂದು ತಿಳಿದು ಭಾವಿಸಿಕೊಂಡಿದ್ದಾರೆ. 1687ರಲ್ಲಿ ಪ್ರಕಟಿಸಿದ ಅವರ ಫಿಲಾಸೊಫೀಸ್‌ ನ್ಯಾಚ್ಯುರಲಿಸ್ ಪ್ರಿನ್ಸಿಪಿಯಾ ಮ್ಯಾಥೆಮೆಟಿಕಾ ಪುಸ್ತಕವು ವಿಜ್ಞಾನದ ಇತಿಹಾಸದಲ್ಲೇ ಬಹು ಪ್ರಭಾವೀ ಪುಸ್ತಕಗಳಲ್ಲಿ ಒಂದಾಗಿದ್ದು ಅಭಿಜಾತ ಯಂತ್ರಶಾಸ್ತ್ರಕ್ಕೆ ಉತ್ತಮ ತಳಪಾಯ ಒದಗಿಸಿಕೊಟ್ಟ ಕೃತಿಯೆಂಬ ಹೆಗ್ಗಳಿಕೆ ಹೊಂದಿದೆ. ಈ ಕೃತಿಯಲ್ಲಿ, ನ್ಯೂಟನ್‌ರು ವಿವರಿಸಿದ ಸಾರ್ವತ್ರಿಕ ಗುರುತ್ವಾಕರ್ಷಣೆ ಹಾಗೂ ಮೂರು ಗತಿಸೂತ್ರಗಳು ಮುಂದಿನ ಮೂರು ಶತಮಾನಗಳ ಕಾಲ ಭೌತಿಕ ಬ್ರಹ್ಮಾಂಡದ ವೈಜ್ಞಾನಿಕ ನೋಟವನ್ನೇ ಆಳಿದವು. ನ್ಯೂಟನ್‌ರು ಭೂಮಿಯ ಮೇಲಿನ ವಸ್ತುಗಳ ಚಲನೆ ಹಾಗೂ ಬಾಹ್ಯಾಕಾಶ ವಸ್ತುಗಳ ಚಲನೆಯೂ ಒಂದೇ ಗುಂಪಿನ ನೈಸರ್ಗಿಕ ಸೂತ್ರಗಳನ್ನು ಪಾಲಿಸುತ್ತವೆ ಎಂದು ಕೆಪ್ಲರನ ಗ್ರಹಗಳ ಚಲನೆಯ ಮೇಲಿನ ಸೂತ್ರಗಳು ಹಾಗೂ ತನ್ನ ಗುರುತ್ವಾಕರ್ಷಣಾ ಸಿದ್ಧಾಂತಗಳ ನಡುವಿನ ಸಾಮರಸ್ಯವನ್ನು ತೋರಿಸಿದರು. ಆ ಮೂಲಕ ಸೂರ್ಯಕೇಂದ್ರಿತವ್ಯವಸ್ಥೆಯ ಉಳಿದ ಅನುಮಾನಗಳನ್ನು ಪರಿಹರಿಸಿ ವೈಜ್ಞಾನಿಕ ಕ್ರಾಂತಿಯನ್ನು ಮುನ್ನಡೆಸಿದರು.
1675ರ ತಮ್ಮ ಬೆಳಕಿನ ಬಗೆಗಿನ ಕಲ್ಪನೆ ಯಲ್ಲಿ, ನ್ಯೂಟನ್‌ರು ಕಣಗಳ ನಡುವೆ ಶಕ್ತಿಯ ರವಾನೆಯಲ್ಲಿ ಈಥರ್‌ನ ಪಾತ್ರವಿದೆ ಎಂಬ ಆಧಾರವನ್ನಿಟ್ಟುಕೊಂಡಿದ್ದರು. ಬ್ರಹ್ಮವಿದ್ಯಾವಾದಿ ಹೆನ್ರಿ ಮೋರ್‌/ಮೂರ್‌ರ ಸಂಪರ್ಕವು ರಸಸಿದ್ಧಾಂತದ ಅವರ ಆಸಕ್ತಿಯನ್ನು ಮರಳಿಸಿತು. ಈಥರ್‌ನ ಬದಲಾಗಿ ಕಣಗಳ ನಡುವಿನ ಆಕರ್ಷಣೆ ಹಾಗೂ ವಿಕರ್ಷಣೆಯ ವಿಚಾರದಲ್ಲಿ ರಸತಂತ್ರದ ಆಲೋಚನಾ ಶೈಲಿಯ ನಿಗೂಢ ಶಕ್ತಿಗಳ ಪ್ರಭಾವವನ್ನು ಕಲ್ಪಿಸಿದರು. ನ್ಯೂಟನ್‌ರ ರಸಸಿದ್ಧಾಂತದ ಬಗೆಗಿನ ಅನೇಕ ಲೇಖನಗಳನ್ನು ಸಂಪಾದಿಸಿದ್ದ ಜಾನ್‌ ಮೇನರ್ಡ್‌ ಕೀನೆಸ್‌ರು ನೀಡಿದ ಹೇಳಿಕೆ ಹೀಗಿತ್ತು "ನ್ಯೂಟನ್‌ರು ಕಾರಣ ಯುಗದ ಮೊದಲಿಗರಲ್ಲ; ಅವರು ಮಾಂತ್ರಿಕ ಯುಗದ ಕೊನೆಯವರು." ನ್ಯೂಟನ್‌ರ ರಸಸಿದ್ಧಾಂತದ ಬಗೆಗಿನ ಆಸಕ್ತಿಯನ್ನು ವಿಜ್ಞಾನಕ್ಕೆ ಅವರ ಕೊಡುಗೆಗಳಿಂದ ಬೇರ್ಪಡಿಸಲು ಸಾಧ್ಯವಿಲ್ಲ; ಆದಾಗ್ಯೂ, ಅವರು ಸ್ಪಷ್ಟವಾಗಿಯೇ ರಸತಂತ್ರದ ಪ್ರಯೋಗಗಳನ್ನು ತ್ಯಜಿಸಿದ್ದರು. (ಅದು ರಸಸಿದ್ಧಾಂತ ಮತ್ತು ವಿಜ್ಞಾನದ ನಡುವೆ ಸ್ಪಷ್ಟ ಪ್ರತ್ಯೇಕತೆ ಕಂಡುಕೊಂಡಿಲ್ಲದ ಸಮಯವಾಗಿತ್ತು.) ಅವರು ದೂರ ನಿರ್ವಾತದಲ್ಲಿ ಶಕ್ತಿಯ ಪ್ರಭಾವದ ನಿಗೂಢತ್ವವನ್ನು ಅಲಕ್ಷಿಸಿದ್ದಲ್ಲಿ, ಅವರು ತಮ್ಮ ಗುರುತ್ವಾಕರ್ಷಣೆಯ ಸಿದ್ಧಾಂತವನ್ನು ರಚಿಸಲಾಗುತ್ತಿರಲಿಲ್ಲ.
ಇತಿಹಾಸಕಾರ ಸ್ಟೀಫನ್‌ . ಸ್ನೋಬೆಲೆನ್‌ ನ್ಯೂಟನ್‌ರ ಬಗ್ಗೆ ಹೀಗೆ ಹೇಳುತ್ತಾರೆ, "ಐಸಾಕ್‌ ನ್ಯೂಟನ್‌ರು ಓರ್ವ ಪಾಷಂಡಿಯಾಗಿದ್ದರು. ಆದರೆ . ಅವರು ತಮ್ಮ ಖಾಸಗಿ ನಂಬಿಕೆಗಳ ಬಗ್ಗೆ ಸಾರ್ವಜನಿಕವಾಗಿ ಯಾವುದೇ ಹೇಳಿಕೆ ನೀಡಿರಲಿಲ್ಲ — ಇದನ್ನು ಸಂಪ್ರದಾಯಶರಣರು ವಿಪರೀತ ಸುಧಾರಣಾವಾದಿತ್ವ ಎಂಬ ಭಾವನೆ ಹೊಂದಿದ್ದರು. ಅವರು ತಮ್ಮ ಖಾಸಗಿ ನಂಬಿಕೆಯನ್ನು ಎಷ್ಟರಮಟ್ಟಿಗೆ ರಹಸ್ಯವಾಗಿಟ್ಟಿದ್ದರೆಂದರೆ ಪಂಡಿತರು ಈಗಲೂ ಅದರ ರಹಸ್ಯ ಬಿಡಿಸಲು ಪ್ರಯತ್ನಿಸುತ್ತಿದ್ದಾರೆ." ಸ್ನೊಬೆಲನ್‌ ಕೊನೆಯದಾಗಿ ಹೇಳುವ ಪ್ರಕಾರ ನ್ಯೂಟನ್‌ರು ಕನಿಷ್ಟ ಸೊಸಿನಿಯನ್‌ ಬೆಂಬಲಿಗರಾಗಿದ್ದರು (ಅವರು ಕನಿಷ್ಟ ಎಂಟು ಸೊಸಿನಿಯನ್‌ ಪುಸ್ತಕಗಳನ್ನು ಹೊಂದಿದ್ದು, ಆಮೂಲಾಗ್ರವಾಗಿ ಓದಿದ್ದರು), ಬಹುಶಃ ಏರಿಯಸ್‌ ಪಂಥೀಯರಾಗಿದ್ದಿರಬಹುದು ಹಾಗೂ ಬಹಳಷ್ಟು ಮಟ್ಟಿಗೆ ತ್ರಿಮೂರ್ತಿಸಿದ್ಧಾಂತದ ವಿರೋಧಿಯಾಗಿದ್ದಿರಬೇಕು. ಧಾರ್ಮಿಕ ಅಸಹಿಷ್ಣುತೆಯ ಪರಾಕಾಷ್ಠೆಯ ಸಮಯದಲ್ಲಿ ಸಾರ್ವಜನಿಕವಾಗಿ ನ್ಯೂಟನ್‌ರ ಸುಧಾರಣಾವಾದಿ ಅಭಿಪ್ರಾಯಗಳನ್ನು ತೋರಿಸಿದ್ದರೆನ್ನಲಾಗಿದೆ, ಅದರಲ್ಲಿ ಪ್ರಮುಖವಾಗಿ ಧಾರ್ಮಿಕ ಕಟ್ಟಳೆಗಳನ್ನು ಪಾಲಿಸಲು ಅವರ ವಿರೋಧ ಹಾಗೂ ಸಾವಿನ ಸಮಯದಲ್ಲಿ ಅವರಿಗೆ ಪಾಲಿಸಲೆಂದು ಹೇಳಿದ್ದ ಪವಿತ್ರ ಸಂಸ್ಕಾರಗಳನ್ನು ಆಚರಿಸಲು ವಿರೋಧಿಸಿದ್ದು ಗಮನಾರ್ಹವಾಗಿದೆ.
ಎಡ್ಮಂಡ್‌ ಹ್ಯಾಲಿಯ ಉತ್ತೇಜನ ಮತ್ತು ಆರ್ಥಿಕ ಬೆಂಬಲದೊಂದಿಗೆ ಪ್ರಿನ್ಸಿಪಿಯಾ 5 ಜುಲೈ 1687ರಂದು ಪ್ರಕಟವಾಯಿತು. ಈ ಕೃತಿಯಲ್ಲಿ ನ್ಯೂಟನ್‌ರು ಮುಂದಿನೆರಡು ಶತಮಾನಗಳಿಗೂ ಹೆಚ್ಚಿನ ಕಾಲ ಸುಧಾರಣೆಗೊಳಪಡದಿದ್ದ ಚಲನೆಯ ಮೂರು ಸಾರ್ವತ್ರಿಕ ನಿಯಮಗಳನ್ನು ನಿರೂಪಿಸಿದ್ದರು. ಅವರು ಲ್ಯಾಟಿನ್‌ ಪದ ಗ್ರಾವಿಟಾಸ್‌ ಎಂಬ ಪದವನ್ನು ಗುರುತ್ವಾಕರ್ಷಣೆಯೆಂದು ಹೆಸರಾದ ಶಕ್ತಿಗೆ ಬಳಸಿ, ಸಾರ್ವತ್ರಿಕ ಗುರುತ್ವಾಕರ್ಷಣಾ ನಿಯಮವನ್ನು ನಿರೂಪಿಸಿದ್ದರು. ಅದೇ ಕೃತಿಯಲ್ಲಿ ನ್ಯೂಟನ್‌ರು 'ಮೊದಲ ಮತ್ತು ಕೊನೆಯ ಅನುಪಾತ'ದ ಮೂಲಕ ಜ್ಯಾಮಿತೀಯ ವಿಶ್ಲೇಷಣೆಯ ಕಲನ-ಮಾದರಿಯ ವಿಧಾನವನ್ನು ತಿಳಿಸಿದರು, ಗಾಳಿಯಲ್ಲಿನ ಶಬ್ದದ ವೇಗದ ಪ್ರಥಮ ವಿಶ್ಲೇಷಣಾತ್ಮಕ ಲಕ್ಷಣವನ್ನು ನಿರೂಪಿಸಿದರು, ಭೂಮಿಯ ಗೋಲಾಕೃತಿಯಲ್ಲಿನ ಚಪ್ಪಟೆ ಭಾಗದ ತರ್ಕ ಮಂಡಿಸಿದರು, ಭೂಮಿಯ ಧೃವಭಾಗದ ಚಪ್ಪಟೆ ಪ್ರದೇಶದ ಮೇಲಿನ ಚಂದ್ರನ ಗುರುತ್ವಾಕರ್ಷಣೆಯ ಫಲವಾಗಿ ವಿಷುವತ್‌/ಸಂಕ್ರಾಂತಿಗಳ ಅಕ್ಷಭ್ರಮಣ, ಚಂದ್ರನ ಅನಿಯತ ಚಲನೆಯ ಗುರುತ್ವಾಕರ್ಷಣಾ ಅಧ್ಯಯನಕ್ಕೆ ಚಾಲನೆ ನೀಡಿದರು, ಧೂಮಕೇತುಗಳ ಕಕ್ಷೆಯ ಲಕ್ಷಣಗಳ ಬಗ್ಗೆ ಸಿದ್ಧಾಂತವೊಂದನ್ನು ನೀಡಿದರು ಹಾಗೂ ಇನ್ನೂ ಅನೇಕ ವಿಚಾರಗಳನ್ನು ಇದರಲ್ಲಿ ಮಂಡಿಸಿದ್ದಾರೆ.
ಜೂನ್‌ 1661ರಲ್ಲಿ, ಆತನನ್ನು ಕೇಂಬ್ರಿಡ್ಜ್‌ನ ಟ್ರಿನಿಟಿ ಮಹಾವಿದ್ಯಾಲಯ ಕ್ಕೆ ಸೈಜರ್‌ ಆಗಿ - ಒಂದು ತರಹದ ಕೆಲಸ-ಶಿಕ್ಷಣದ ವ್ಯವಸ್ಥೆಯಡಿ ಸೇರಿಸಲಾಯಿತು. ಆ ಸಮಯದಲ್ಲಿ, ವಿದ್ಯಾಲಯದ ಪಾಠಗಳು, ಅರಿಸ್ಟಾಟಲ್‌ರ ಮೇಲೆ ಆಧಾರಿತವಾಗಿದ್ದವು, ಆದರೆ ನ್ಯೂಟನ್‌ ಆಧುನಿಕ ತತ್ವಜ್ಞಾನಿಗಳಾದ ಡೆಸ್ಕರ್ಟೆಸ್‌ ಮತ್ತು ಖಗೋಳಶಾಸ್ತ್ರಜ್ಞರಾದ ಕೊಪರ್ನಿಕಸ್‌, ಗೆಲಿಲಿಯೊ ಮತ್ತು ಕೆಪ್ಲರ್‌ರಂತಹಾ ವ್ಯಕ್ತಿಗಳ ಮುಂದುವರಿದ ವಿಚಾರಗಳ ಬಗ್ಗೆ ಓದಲು ಆರಿಸಿಕೊಂಡರು. 1665ರಲ್ಲಿ, ಆತನು ಸಾಧಾರಣೀಕರಿಸಿದ ದ್ವಿಪದ ಪ್ರಮೇಯವನ್ನು ರಚಿಸಿ ಮುಂದೆ ಅನಂತಸೂಕ್ಷ್ಮ ಕಲನವಾದ ಗಣಿತ ಸಿದ್ಧಾಂತವನ್ನು ಅಭಿವೃದ್ಧಿಪಡಿಸಲು ಆರಂಭಿಸಿದರು. ನ್ಯೂಟನ್‌ರು 1665ರ ಆಗಸ್ಟ್‌ನಲ್ಲಿ ಪದವಿ ಪಡೆದ ತಕ್ಷಣ ಮಹಾಮಾರಿ ಪ್ಲೇಗ್‌ನ ಮುಂಜಾಗ್ರತೆಗಾಗಿ, ವಿಶ್ವವಿದ್ಯಾಲಯವು ಮುಚ್ಚಿತು. ಸಾಧಾರಣ ಕೇಂಬ್ರಿಡ್ಜ್‌ ವಿದ್ಯಾರ್ಥಿಯಾಗಿಯೇ, ನ್ಯೂಟನ್‌ರ ವೂಲ್ಸ್‌‌ಥೋರ್ಪ್‌ನ ಮನೆಯಲ್ಲಿನ ಮುಂದಿನ ಎರಡು ವರ್ಷಗಳ ಕಾಲ ನಡೆದ ಖಾಸಗಿ ಅಧ್ಯಯನಗಳು ಕಲನ, ದೃಗ್ವಿಜ್ಞಾನ ಮತ್ತು ಗುರುತ್ವಾಕರ್ಷಣೆಯ ನಿಯಮಗಳ ಅಭಿವೃದ್ಧಿಗೆ ಕಾರಣವಾದವು. 1667ರಲ್ಲಿ ಟ್ರಿನಿಟಿಯ ಫೆಲೋ ಆಗಿ ಕೇಂಬ್ರಿಡ್ಜ್‌ಗೆ ಮರಳಿದರು.
ನ್ಯೂಟನ್‌ರು ಈ ಎಲ್ಲಾ ಸೃಷ್ಟಿಯ ಭವ್ಯತೆಯ ಮುಂದೆ ಅಸ್ತಿತ್ವದಲ್ಲಿಲ್ಲ ಎನ್ನಲಾಗುವುದಿಲ್ಲವಾದ್ದರಿಂದ ದೇವರನ್ನು ಶ್ರೇಷ್ಠ ಸೃಷ್ಟಿಕರ್ತ ಎಂಬಂತೆ ಕಂಡರು ಆತನ ವಕ್ತಾರ ಕ್ಲಾರ್ಕೆ, ಲೇಬಿನಿಜ್‌ರ ತನ್ನ ಸೃಷ್ಟಿಯಲ್ಲಿ ಭಾಗವಹಿಸದೇ ಲಾರೆಂಜಿನ್‌ ಡು ಮಾಲ್‌ ನ ಜವಾಬ್ದಾರಿಯಿಂದ ದೇವರನ್ನು ಮುಕ್ತರಾಗಿಸುವ ದೇವನ್ಯಾಯವಾದವನ್ನು ತಿರಸ್ಕರಿಸಿದರು, ಕ್ಲಾರ್ಕೆ ಅದಕ್ಕೆ ಅಂತಹಾ ದೇವರು ಕೇವಲ ಹೆಸರಿಗೆ ಮಾತ್ರ ನಿಯಾಮಕನಾಗಿರುತ್ತಾನೆ, ಇದು ಸರಿಸುಮಾರು ನಾಸ್ತಿಕತ್ವವೇ ಎಂದು ನಿರಾಕರಿಸಿದರು. ಆದರೆ ಆಗ ಅಂದಾಜಿಸದ ವಿಷಯವೆಂದರೆ, ಮುಂದಿನ ಶತಮಾನದಲ್ಲಿನ ದೇವತಾಶಾಸ್ತ್ರಕ್ಕೆ ಸಂಬಂಧಿಸಿದ ನ್ಯೂಟನ್‌ರ ವ್ಯವಸ್ಥೆಯ ಯಶಸ್ಸು, ಲೇಬಿನಿಜ್‌ರು ಹೇಳಿದ ತಾರ್ಕಿಕ ದೈವವಾದವನ್ನು ಮರುಸ್ಥಾಪನೆಗೊಳಿಸುತ್ತದೆ ಎಂಬುದು.
ಸಾಮಾನ್ಯ ಮಾನವ ತರ್ಕಗಳಿಂದಾಗಿಯೇ ವಿಶ್ವವನ್ನು ಅರ್ಥೈಸಿಕೊಳ್ಳಬಲ್ಲ ಸಾಧ್ಯತೆಯು, ಓಡೋ ಮಾಕ್ವಾರ್ಡ್‌ ವಾದಿಸಿದ ಪ್ರಕಾರ ತಮ್ಮ ಸರಿಪಡಿಸಿಕೊಳ್ಳುವಿಕೆ ಹಾಗೂ ದುಷ್ಟತನದ ನಿವಾರಣೆಗೆ ಮನುಷ್ಯರೇ ಜವಾಬ್ದಾರರಾದರು.
ನ್ಯೂಟನ್‌ರು ಬೆಳಕು, ಅಂಶಗಳು ಅಥವಾ ಕಣಗಳಿಂದಾಗಿದ್ದು ಸಾಂದ್ರ ಮಾಧ್ಯಮದ ಮೂಲಕ ರಭಸದಿಂದ ಹಾಯಿಸಿದರೆ ವಕ್ರೀಭವಗೊಳ್ಳುತ್ತವೆ ಎಂಬ ವಾದ ಮಂಡಿಸಿದ್ದರು. ಅವರು ಪ್ರತಿಫಲನದ ಪುನರಾವರ್ತಿತ ನಮೂನೆ/ಮಾದರಿಯನ್ನು ಮತ್ತು ತೆಳು ಪದರ/ಫಿಲ್ಮ್‌ ,ಗಳ ಮೂಲಕ ಪ್ರಸರಿತಗೊಳ್ಳುವುದನ್ನು ವಿವರಿಸಲು ಶಬ್ದ ಮಾದರಿಯ ತರಂಗಗಳನ್ನು ಬಳಸುವ ಯೋಚನೆಯ ಅಂಚಿನಲ್ಲಿದ್ದರು, ಆದರೂ ಪ್ರೇರಿತ ಕಣಗಳನ್ನು ಪ್ರತಿಫಲಿಸುವಂತೆ ಅಥವಾ ಪಸರಿಸುವಂತೆ ಮಾಡುವ ತಮ್ಮ 'ಫಿಟ್ಸ್‌' ಸಿದ್ಧಾಂತವನ್ನು ಉಳಿಸಿಕೊಂಡರು. ನಂತರ ಭೌತವಿಜ್ಞಾನಿಗಳು ಬೆಳಕಿನ ಸಂಪೂರ್ಣವಾಗಿ ತರಂಗಮಾದರಿಯ ವಿವರಣೆಯ ವ್ಯತಿಕರಣ ನಮೂನೆಗಳನ್ನು ಹಾಗೂ ಸಾಮಾನ್ಯ ವಿವರ್ತನೆಯ ಸಂಗತಿಯನ್ನು ವಿವರಿಸಲು ಆದ್ಯತೆ ನೀಡಿದರು. ಇಂದಿನ ಕ್ವಾಂಟಂ ಯಂತ್ರಶಾಸ್ತ್ರದಲ್ಲಿ, ಫೋಟಾನ್‌ಗಳು ಮತ್ತು ತರಂಗ ಕಣದ ಉಭಯತ್ವಗಳು ನ್ಯೂಟನ್‌ರ ಬೆಳಕಿನ ಅರ್ಥೈಸುವಿಕೆಗೆ ಕೇವಲ ಅಲ್ಪ ಪ್ರಮಾಣದ ಹೋಲಿಕೆ ಹೊಂದಿವೆ.
ತನ್ನ ಜೀವನದ ಕೊನೆಯ ದಿನಗಳಲ್ಲಿ, ನ್ಯೂಟನ್‌ರು ವಿಂಚೆಸ್ಟರ್‌ ಹತ್ತಿರದ ಕ್ರಾನ್‌ಬರಿ ಉದ್ಯಾನದ ಬಳಿ ಮನೆ ಕೊಂಡುಕೊಂಡು ಅದರಲ್ಲಿ ತಮ್ಮ ಸೋದರ ಸೊಸೆ ಹಾಗೂ ಆಕೆಯ ಪತಿಯೊಂದಿಗೆ 1727ರಲ್ಲಿ ತಾವು ಮರಣಿಸುವವರೆಗೆ ಇದ್ದರು. ನ್ಯೂಟನ್‌ರು 31 ಮಾರ್ಚ್‌ 1727ರಂದು , ಲಂಡನ್‌ನಲ್ಲಿ ನಿದ್ದೆಯಲ್ಲೇ ಕೊನೆಯುಸಿರೆಳೆದರು, ನಂತರ ಅವರ ವೆಸ್ಟ್‌ಮಿನ್‌ಸ್ಟರ್‌ ಆಬ್ಬೆಯಲ್ಲಿ ಅವರ ಶವಸಂಸ್ಕಾರ ನಡೆಸಲಾಯಿತು. ಅವರ ಅರೆ-ಸೋದರಸೊಸೆ, ಕ್ಯಾಥರೀನ್‌ ಬಾರ್ಟನ್‌ ಕಾಂಡ್ಯೂಟ್‌, ಲಂಡನ್‌ನ ಜರ್ಮಿನ್‌ ಸ್ಟ್ರೀಟ್‌ನಲ್ಲಿನ ಮನೆಯಲ್ಲಿ ಸಾಮಾಜಿಕ ವ್ಯವಹಾರ ಸಹಾಯಕಿಯಾಗಿದ್ದರು; ಆಕೆಯು ಸಿಡುಬಿನಿಂದ ಚೇತರಿಸಿಕೊಳ್ಳುತ್ತಿದ್ದಾಗ ಆಕೆಗೆ ಬರೆದ ಪತ್ರದ ಪ್ರಕಾರ ನ್ಯಾಟನ್‌ರು ಆಕೆಯ "ಪ್ರೀತಿಯ ಮಾವ"ನಾಗಿದ್ದರು. ಮಕ್ಕಳಿರದಿದ್ದ ನ್ಯೂಟನ್‌ರು, ತಮ್ಮ ಕೊನೆಯ ದಿನಗಳಲ್ಲಿ ತಮ್ಮ ಸಂಬಂಧಿಕರಿಗೆ ತಮ್ಮ ಆಸ್ತಿಗಳನ್ನು ಹಂಚಿ, ಮೃತ್ಯುಪತ್ರ ಬರೆಯದೇ ಮರಣಿಸಿದರು.
ನ್ಯೂಟನ್‌ರ ಮೂರನೇ ನಿಯಮ ವು ಪ್ರತಿ ಕ್ರಿಯೆಗೆ ಸಮಾನ ಹಾಗೂ ವಿರುದ್ಧವಾದ ಪ್ರತಿಕ್ರಿಯೆ ಇರುತ್ತದೆ ಎಂದು ತಿಳಿಸುತ್ತದೆ. ಇದರ ಪ್ರಕಾರ ಯಾವುದೇ ವಸ್ತುವಿನ ಮೇಲೆ ಪ್ರಯೋಗಿಸಿದ ಬಲಕ್ಕೆ ಪ್ರತಿಯಾಗಿ ವಿರುದ್ಧ ದಿಕ್ಕಿನಲ್ಲಿ ಮೊದಲ ವಸ್ತುವಿನ ಅದೇ ಪ್ರಮಾಣದ ವಿರುದ್ಧ ಬಲ ಪ್ರಯೋಗವಾಗಿರುತ್ತದೆ. ಒಂದು ಸಾಮಾನ್ಯ ಉದಾಹರಣೆಯೆಂದರೆ ಎರಡು ಐಸ್‌ ಸ್ಕೇಟರ್‌ಗಳನ್ನು ಪರಸ್ಪರ ವಿರುದ್ಧ ದಿಕ್ಕಿನಲ್ಲಿ ತಳ್ಳಿ ಜೋಡಿಸುವುದು. ಇನ್ನೊಂದು ಉದಾಹರಣೆಯೆಂದರೆ ಬಂದೂಕು,ತುಪಾಕಿಗಳ ಹಿಮ್ಮೆಟ್ಟುವಿಕೆ, ಇವುಗಳಲ್ಲಿ ಗುಂಡನ್ನು ಹಾರಿಸುವ ಬಲವು, ಬಂದೂಕಿನ ಕಡೆಗೂ ಸಹಾ ಸಮಾನ ಬಲದೊಂದಿಗೆ ಅಪ್ಪಳಿಸಿ ಬಂದೂಕುಧಾರಿಯನ್ನು ಹಿಂದೆ ಜಗ್ಗುತ್ತದೆ. ಕ್ರಿಯೆಯಲ್ಲಿನ ಎರಡು ವಸ್ತುಗಳ ದ್ರವ್ಯರಾಶಿಯು ಒಂದೇ ಇರಬೇಕಿಲ್ಲವಾದುದರಿಂದ, ವಸ್ತುಗಳ ನಡುವಣ ಬಲದ ಉತ್ಕರ್ಷ ಒಂದೇ ಆಗಿರಬೇಕೆಂದಿಲ್ಲ .
ನ್ಯೂಟನ್‌ರ ಪ್ರಾಕೃತಿಕ ಹಾಗೂ ತರ್ಕಬದ್ಧವಾಗಿರುವ ನಿಯಮಗಳ ಮೇಲೆ ಆಧಾರಿತವಾದ ಬ್ರಹ್ಮಾಂಡದ ಕಲ್ಪನೆಯೇ ಜ್ಞಾನೋದಯ ಸಿದ್ಧಾಂತದ ಮೂಲಗಳಲ್ಲೊಂದಾಗಿದೆ. ಲಾಕೆ ಮತ್ತು ವಾಲ್ಟೇರ್‌ ಪ್ರಕೃತಿ ನಿಯಮ ಕಲ್ಪನೆಯನ್ನು ರಾಜಕೀಯ ವ್ಯವಸ್ಥೆಯಲ್ಲಿ ಅಳವಡಿಸಿ ಅಂತರ್ಗತ ಹಕ್ಕುಗಳ ಬಗ್ಗೆ ವಾದಿಸಿದರು; ನೈಸರ್ಗಿಕತಾವಾದಿಗಳು ಮತ್ತು ಆಡಂ ಸ್ಮಿತ್‌ ಮನಶ್ಶಾಸ್ತ್ರ ಮತ್ತು ಸ್ವಹಿತಾಸಕ್ತಿಯ ಪ್ರಾಕೃತಿಕ ಕಲ್ಪನೆಗಳನ್ನು ಆರ್ಥಿಕ ವ್ಯವಸ್ಥೆಗಳಿಗೆ ಅಳವಡಿಸಲು ಪ್ರಯತ್ನಿಸಿದರೆ, ಸಮಾಜಶಾಸ್ತ್ರಜ್ಞರು ಪ್ರಸ್ತುತ ಸಾಮಾಜಿಕ ವ್ಯವಸ್ಥೆಯು ಬೆಳವಣಿಗೆಯ ನೈಸರ್ಗಿಕ ಮಾದರಿಯಲ್ಲಿ ಇತಿಹಾಸವನ್ನು ಸೇರಿಸಲು ಯತ್ನಿಸುತ್ತಿದೆ ಎಂದು ಟೀಕಿಸಿದ್ದರು. ಮಾನ್‌ಬೊಡ್ಡೋ ಮತ್ತು ಸ್ಯಾಮ್ಯುಯೆಲ್‌ ಕ್ಲಾರ್ಕೆ ನ್ಯೂಟನ್‌ರ ಕೃತಿಯ ಅಂಶಗಳನ್ನು ವಿರೋಧಿಸಿದರೂ, ಅಂತಿಮವಾಗಿ ತಮ್ಮ ಧಾರ್ಮಿಕ ನಿಲುವುಗಳಿಗೆ ಬದ್ಧವಾಗುವಂತೆ ಹೊಂದಿಸಿ ಬಳಸಿದರು.
ಸುಮಾರು ಹನ್ನೆರಡನೇ ವರ್ಷದಿಂದ ಹದಿನೇಳನೆ ವರ್ಷದವರೆಗೆ, ನ್ಯೂಟನ್‌ರು ದ ಕಿಂಗ್ಸ್‌ ಸ್ಕೂಲ್‌, ಗ್ರಂಥಮ್‌ (ಅಲ್ಲಿನ ಗ್ರಂಥಾಲಯದ ಕಿಟಕಿಯ ಹೊಸ್ತಿಲಲ್ಲಿ ಇನ್ನೂ ಆತನ ಸಹಿಯನ್ನು ನೋಡಬಹುದು) ಎಂಬಲ್ಲಿ ಶಿಕ್ಷಣ ಪಡೆದನು. ಆತನನ್ನು ಶಾಲೆಯಿಂದ ಬಿಡಿಸಿದ ನಂತರ, ಅಕ್ಟೋಬರ್‌ 1659ರ ವೇಳೆಗೆ, ಆತನನ್ನು ವೂಲ್ಸ್‌‌ಥೋರ್ಪ್‌-ಬೈ-ಕೋಲ್‌ಸ್ಟರ್‌ವರ್ತ್‌ನಲ್ಲಿ ನೋಡಬಹುದಿತ್ತು. ಆತನ ಎರಡನೇ ಬಾರಿಗೆ ವಿಧವೆಯಾದ ತಾಯಿ, ಆತನನ್ನು ರೈತನನ್ನಾಗಿಸಲು ಪ್ರಯತ್ನಿಸುತ್ತಿದ್ದಳು. ಆತನು ಕೃಷಿಯನ್ನು ದ್ವೇಷಿಸುತ್ತಿದ್ದನು. ಕಿಂಗ್ಸ್‌ ಸ್ಕೂಲ್‌ನ ಬೋಧಕ ಹೆನ್ರಿ ಸ್ಟೋಕ್ಸ್‌, ಆತನ ವಿದ್ಯೆಯನ್ನು ಪೂರೈಸಲು ಅನುವಾಗುವಂತೆ, ಮತ್ತೆ ಶಾಲೆಗೆ ಕಳುಹಿಸಲು ಅವನ ತಾಯಿಯನ್ನು ಒಪ್ಪಿಸಿದನು. ಶಾಲೆ ಬಳಿಯ ಪುಂಡರ ಮೇಲಿನ ಸೇಡು ತೀರಿಸುವ ಉದ್ದೇಶದಿಂದ ಭಾಗಶಃ ಪ್ರೇರಿತನಾಗಿ, ಆತನು ಉನ್ನತ-ಶ್ರೇಯಾಂಕಿತ ವಿದ್ಯಾರ್ಥಿಯಾದನು.
1666ರಲ್ಲಿ ಅವರು ಮತ್ತೆ ಕೇಂಬ್ರಿಡ್ಜ್‌ನಿಂದ ನಿವೃತ್ತಿ ಪಡೆದು ತಮ್ಮ ತಾಯಿ ಇರುವ ಲಿಂಕನ್‌ಷೈರ್‌ಗೆ ಬಂದರು. ಅವರು ಯೋಚನಾಮಗ್ನರಾಗಿ ಉದ್ಯಾನದಲ್ಲಿ ಅತ್ತಿಂದಿತ್ತ ಸುತ್ತಾಡುತ್ತಿದ್ದಾಗ ಅವರ ಮನಸ್ಸಿನಲ್ಲಿ ಗುರುತ್ವಾಕರ್ಷಣೆಯ ಶಕ್ತಿಯು ಭೂಮಿಯಿಂದ ನಿಗದಿತ ದೂರದವರೆಗೆ ಮಾತ್ರವೇ ಸೀಮಿತಗೊಂಡಿಲ್ಲ, ಆದರೆ ಈ ಶಕ್ತಿಯು ಸಾಮಾನ್ಯವಾಗಿ ಯೋಚಿಸಿದ್ದಕ್ಕಿಂತ ಹೆಚ್ಚಿನ ದೂರದವರೆಗೆ ಮುಂದುವರೆದಿರಬಹುದು ಎಂಬ ಆಲೋಚನೆ ಮೂಡಿತು. ಚಂದ್ರನಷ್ಟು ಎತ್ತರದವರೆಗೆ ಯಾಕೆ ಮುಂದುವರೆದಿರಬಾರದು ಎಂದು ತನಗೆ ತಾನೆ ಪ್ರಶ್ನೆ ಹಾಕಿಕೊಂಡ ಅವರು & ಹಾಗಿದ್ದರೆ, ಅದು ಚಂದ್ರನ ಚಲನೆಯ ಮೇಲೆ ಪ್ರಭಾವ ಬೀರುವಷ್ಟಿರಬೇಕು & ಬಹುಶಃ ತನ್ನ ಕಕ್ಷೆಯಲ್ಲಿಯೇ ಉಳಿದುಕೊಳ್ಳುವ ಹಾಗೆ ಮಾಡಿರಬೇಕು ಎಂದುಕೊಂಡರು, ನಂತರ ಅವರು ಈ ಊಹೆಯ ಪರಿಣಾಮಗಳನ್ನು ಲೆಕ್ಕ ಹಾಕುವುದರಲ್ಲಿ ತೊಡಗಿದರು.
ನ್ಯೂಟನ್‌ರು ಸೌರವ್ಯೂಹದ ಸೂರ್ಯಕೇಂದ್ರಿತ ದೃಷ್ಟಿಕೋನವನ್ನು ಸ್ಪಷ್ಟಪಡಿಸಿದ್ದರು. 1680ರ ದಶಕದ ಮಧ್ಯದಲ್ಲಿಯೇ ಸೌರವ್ಯ್ಯೂಹದ ಗುರುತ್ವಾಕರ್ಷಣ ಕೇಂದ್ರದಿಂದ "ಸೂರ್ಯನ ದಿಕ್ಪಲ್ಲಟ"ವನ್ನು ಗುರುತಿಸಿದ್ದರಿಂದ ತಕ್ಕಮಟ್ಟಿಗೆ ಆಧುನಿಕ ವಿಧಾನದಲ್ಲಿ ನಿರೂಪಿಸಿದ್ದರು. ನ್ಯೂಟನ್‌ರ ಪ್ರಕಾರ, ನಿಶ್ಚಲವೆನ್ನಲಾದ ಸೂರ್ಯನ ಅಥವಾ ಇನ್ನು ಯಾವುದೇ ಕಾಯದ ಕೇಂದ್ರದ ಬದಲಿಗೆ, "ಭೂಮಿ, ಸೂರ್ಯ ಹಾಗೂ ಎಲ್ಲಾ ಗ್ರಹಗಳ ಸಾಮಾನ್ಯ ಗುರುತ್ವಾಕರ್ಷಣಾ ಕೇಂದ್ರವನ್ನು ವಿಶ್ವದ ಕೇಂದ್ರವೆಂದು ಗಣಿಸಿಬೇಕಾಗುತ್ತದೆ", ಹಾಗೂ ಈ ಗುರುತ್ವಾಕರ್ಷಣ ಕೇಂದ್ರವು "ನಿಶ್ಚಲವಾಗಿರುತ್ತದೆ ಅಥವಾ ಏಕಪ್ರಕಾರವಾಗಿ ನೇರ ಸಾಲಿನಲ್ಲಿ ಮುಂದೆ ಚಲಿಸುತ್ತಿರುತ್ತದೆ" (ನ್ಯೂಟನ್‌ರು ಸಾಮಾನ್ಯ ರೀತಿಯಾದ ಕೇಂದ್ರವು ಅದು ಎಲ್ಲೇ ಇರಲಿ ನಿಶ್ಚಲವಾಗಿರುತ್ತದೆ ಎಂಬ ಆಲೋಚನೆಯ ಬದಲಿಗೆ "ನಿಶ್ಚಲವಾಗಿದ್ದಾಗ" ಎಂಬ ವಿಧಾನ ಬಳಸಿದರು).
1690ರ ದಶಕದಲ್ಲಿ, ನ್ಯೂಟನ್‌ರು ಬೈಬಲ್‌ನ ವಾಚ್ಯಾರ್ಥಗಳ ವ್ಯಾಖ್ಯಾನದ ಬಗ್ಗೆ ಅನೇಕ ಧಾರ್ಮಿಕ ಲಘುಪುಸ್ತಕಗಳನ್ನು ಬರೆದರು. ಹೆನ್ರಿ ಮೂರ್‌ರ ಬ್ರಹ್ಮಾಂಡದ ಮೇಲಿನ ನಂಬಿಕೆ ಮತ್ತು ಡೇಕಾರ್ಟನ/ಕಾರ್ಟೀಸಿಯನ್‌ ದ್ವಿತ್ವದ ತಿರಸ್ಕರಣೆಯು ನ್ಯೂಟನ್‌ರ ಧಾರ್ಮಿಕ ಆಸಕ್ತಿಗೆ ಪ್ರೇರಣೆಯಾಗಿರಬಹುದು. ಜಾನ್‌ ಲಾಕೆಗೆ ಕಳುಹಿಸಿದ್ದ ಹಸ್ತಪ್ರತಿಯೊಂದರಲ್ಲಿ ತ್ರಿಮೂರ್ತಿತ್ವದ ಅಸ್ತಿತ್ವವನ್ನು ಕುರಿತು ನಡೆಸಿದ ಚರ್ಚೆಯಿದ್ದದ್ದು ಪ್ರಕಟಗೊಳ್ಳಲೇ ಇಲ್ಲ. ನಂತರದ ಕೃತಿಗಳಾದ ದ ಕ್ರೋನಾಲಜಿ ಆಫ್‌ ಆನ್ಷಿಯೆಂಟ್‌ ಕಿಂಗ್‌ಡಮ್ಸ್‌ ಅಮೆಂಡೆಡ್‌ ಮತ್ತು ಆಬ್ಸರ್ವೇಷನ್ಸ್‌ ಅಪಾನ್‌ ದ ಪ್ರೊಫೆಸೀಸ್‌ ಆಫ್‌ ಡೇನಿಯಲ್‌ ಮತ್ತು ಅಪೋಕ್ಯಾಲಿಪ್ಸ್‌ ಆಫ್‌ . ಜಾನ್‌ ಗಳು ಅವರ ಮರಣದ ನಂತರ ಪ್ರಕಟವಾದವು. ಅವರು ರಸವಾದದ ಬಗ್ಗೆಯೂ ಸಾಕಷ್ಟು ಸಮಯವನ್ನು ಮೀಸಲಿಟ್ಟಿದ್ದರು .
ಜ್ಞಾನೋದಯಕ್ಕೆ ಮುಂಚಿನ "ಮಾಂತ್ರಿಕ ಆಲೋಚನೆ", ಹಾಗೂ ಕ್ರೈಸ್ತಧರ್ಮದ ರಹಸ್ಯ ಅಂಶಗಳ ಮೇಲೆ ನಡೆದ ದಾಳಿಗಳ ಮೂಲವು ಬಾಯ್ಲೆರ ಬ್ರಹ್ಮಾಂಡದ ಯಾಂತ್ರಿಕ ವ್ಯವಸ್ಥೆಯ ಕಲ್ಪನೆಯಾಗಿತ್ತು. ನ್ಯೂಟನ್‌ರು ಬಾಯ್ಲೆರ ಕಲ್ಪನೆಗಳಿಗೆ ಗಣಿತಾತ್ಮಕ ಪುರಾವೆಗಳ ಮೂಲಕ ಪೂರ್ಣತೆ ನೀಡಿ, ಬಹುಶಃ ಇನ್ನೂ ಪ್ರಮುಖವಾಗಿ ಅವುಗಳನ್ನು ಜನಪ್ರಿಯಗೊಳಿಸುವಲ್ಲಿ ಹೆಚ್ಚು ಯಶಸ್ವಿಯಾದರು. ನ್ಯೂಟನ್‌ರು ಹಸ್ತಕ್ಷೇಪ ನಡೆಸುವ ದೇವರಿರುವ ವಿಶ್ವದ ಬದಲಿಗೆ ದೇವರಿಂದ ತರ್ಕಬದ್ಧ ಹಾಗೂ ಸಾರ್ವತ್ರಿಕ ನಿಯಮಗಳ ಅನುಸಾರ ರಚಿತವಾದ ವಿಶ್ವದ ಕಲ್ಪನೆ ಮೂಡಿಸಿದರು. ಈ ನಿಯಮಗಳನ್ನು ಶೋಧಿಸಲು ಎಲ್ಲಾ ಜನರಿಗೂ ಸಾಧ್ಯವಿದ್ದು, ಜನರಿಗೆ ಮತ್ತೊಂದಲ್ಲದ ಇದೇ ಜೀವನದಲ್ಲಿ ತಮ್ಮದೇ ಆದ ಗುರಿಗಳನ್ನು ಸಾಧಿಸಲು ಅವಕಾಶ ನೀಡಿದ್ದು, ತಮ್ಮದೇ ಆದ ತಾರ್ಕಿಕ ಶಕ್ತಿಗಳಿಂದ ತಮ್ಮನ್ನು ಸರಿಪಡಿಸಿಕೊಳ್ಳಲು ಅನುವು ಮಾಡಿಕೊಡುತ್ತದೆ.
ಸಾಮಾನ್ಯವಾಗಿ ನ್ಯೂಟನ್‌ರನ್ನು ಯಾವುದೇ ಘಾತಕ್ಕೆ ಅನ್ವಯವಾಗುವ ಸಾಮಾನ್ಯೀಕರಿಸಿದ ದ್ವಿಪದ ಪ್ರಮೇಯದ ಶೋಧಕರೆಂದು ಗೌರವಿಸಲಾಗುತ್ತದೆ. ನ್ಯೂಟನ್‌ರ ಅನನ್ಯತೆ, ನ್ಯೂಟನ್‌ರ ವಿಧಾನ, ಘನ ಸಮತಲ ವಕ್ರಗಳ ವರ್ಗೀಕರಣ , ಪರಿಮಿತ ವ್ಯತ್ಯಾಸಗಳ ಸಿದ್ಧಾಂತಕ್ಕೆ ಗಮನಾರ್ಹ ಕೊಡುಗೆ ನೀಡಿದರಲ್ಲದೇ, ಘಾತಸೂಚಿಗಳನ್ನು ಬಳಸಿದ ಹಾಗೂ ಡಿಯೊಫಾಂಟೈನ್‌ ಸಮೀಕರಣಕ್ಕೆ ಪರಿಹಾರಗಳನ್ನು ನೀಡಲು ಭುಜಯುಗ್ಮ ರೇಖಾಗಣಿತವನ್ನು ಬಳಸಿದ ಪ್ರಥಮರಾಗಿದ್ದಾರೆ. ಹರಾತ್ಮಕ ಸರಣಿಗಳ ಭಾಗಶಃ ಸಂಕಲನವನ್ನು ಪ್ರತಿಘಾತಗಳನ್ನು ಬಳಸಿ ಅಂದಾಜಿಸಿದ್ದರು , ಮತ್ತು ಘಾತ ಸರಣಿಗಳನ್ನು ಆತ್ಮವಿಶ್ವಾಸದಿಂದ ಬಳಸಿದ ಹಾಗೂ ಪ್ರತ್ಯಾವರ್ತಿಸಿದ ಪ್ರಥಮ ವ್ಯಕ್ತಿಯೂ ಹೌದು.
ವ್ಯಂಗ್ಯಚಿತ್ರಗಳು ಇನ್ನೂ ಒಂದು ಹೆಜ್ಜೆ ಮುಂದೆ ಹೋಗಿ ಸೇಬು ಅವರ ತಲೆಯ ಮೇಲೆ ಬಿತ್ತು, ಹಾಗೂ ಇದರ ಪರಿಣಾಮವಾಗಿ ಅವರಿಗೆ ಹೇಗೋ ಗುರುತ್ವಾಕರ್ಷಣೆಯ ಶಕ್ತಿಯ ಅರಿವಾಯಿತು ಎನ್ನುತ್ತವೆ. ಅವರ ಟಿಪ್ಪಣಿ ಪುಸ್ತಕಗಳಿಂದ ನ್ಯೂಟನ್‌ರು 1660ರ ದಶಕದ ಕೊನೆಯವರೆಗೂ ಭೌಮಿಕ ಗುರುತ್ವಾಕರ್ಷಣೆಯು ವಿಲೋಮ ವರ್ಗದ ಅನುಪಾತದಲ್ಲಿ ಚಂದ್ರನವರೆಗೆ ವಿಸ್ತರಿಸಿರುವುದು ಎಂಬ ಆಲೋಚನೆಯೊಂದಿಗೆ ತಿಣುಕಾಟ ನಡೆಸುತ್ತಿದ್ದರು ಎಂಬುದು ಅರಿವಾಗುತ್ತದೆ; ಆದಾಗ್ಯೂ ಪೂರ್ಣ ಪ್ರಮಾಣದ ಸಿದ್ಧಾಂತವನ್ನು ರಚಿಸಲು ಅವರಿಗೆ ಎರಡು ದಶಕಗಳೇ ಬೇಕಾದವು. ಘನ ಟಂಕಸಾಲೆಯಲ್ಲಿ ನ್ಯೂಟನ್‌ರ ಸಹಾಯಕರಾಗಿದ್ದ ಮತ್ತು ನ್ಯೂಟನ್‌ರ ಸೋದರ ಸೊಸೆಯ ಗಂಡನಾಗಿದ್ದ ಜಾನ್‌ ಕಾಂಡ್ಯೂಟ್‌, ಈ ಸಂದರ್ಭವನ್ನು ನ್ಯೂಟನ್‌ರ ಜೀವನದ ಬಗ್ಗೆ ಬರೆದಾಗ ಹೀಗೆ ವಿವರಿಸುತ್ತಾರೆ:
ನ್ಯೂಟನ್‌ರ ಅದೃಶ್ಯ ಶಕ್ತಿಯು ಬಹಳ ದೂರದಿಂದ ಪರಿಣಾಮ ಬೀರುತ್ತದೆ ಎಂಬ ಸಿದ್ಧಾಂತವು ಅವರನ್ನು "ನಿಗೂಢ ಸಂಸ್ಥೆಗಳನ್ನು" ವಿಜ್ಞಾನ ದೊಂದಿಗೆ ಜೋಡಿಸುತ್ತಿದ್ದಾರೆ ಎಂಬ ಟೀಕೆಗಳನ್ನು ಎದುರಿಸುವ ಹಾಗೆ ಮಾಡಿತು. ನಂತರ, ಪ್ರಿನ್ಸಿಪಿಯಾ ದ ಎರಡನೇ ಆವೃತ್ತಿಯಲ್ಲಿ , ನ್ಯೂಟನ್‌ರು ಅಂತಹಾ ಟೀಕೆಗಳನ್ನು ದೃಢವಾಗಿ ತಿರಸ್ಕರಿಸಿ ಜನರಲ್‌ ಷೋಲಿಯಂ/ಸ್ಕೋಲಿಯಂನ ಮುಕ್ತಾಯದಲ್ಲಿ, ಆ ವಿದ್ಯಮಾನವು ಗುರುತ್ವಾಕರ್ಷಣೆಯನ್ನು ಸೂಚಿಸುತ್ತದೆ; ಆದರೆ ಅದರ ಕಾರಣವನ್ನು ಸೂಚಿಸಲಾಗಿಲ್ಲ, ಹಾಗೂ ಸಂಗತಿಯು ಸೂಚಿಸದ ವಿಷಯಗಳ ಮೇಲೆ ಕಲ್ಪನೆ ಮಾಡಿಕೊಳ್ಳುವುದು ಸರಿಯಲ್ಲ ಹಾಗೂ ಅನಗತ್ಯ ಎಂಬ ಅಭಿಪ್ರಾಯ ತಳೆದರು. (ಇಲ್ಲಿ ನ್ಯೂಟನ್‌ರು ತಮ್ಮ ಪ್ರಖ್ಯಾತ ಶಬ್ದಪ್ರಯೋಗ ಹೈಪೋತಿಸಿಸ್‌ ನಾನ್‌-ಫಿಂಗೋ ವನ್ನು ಬಳಸಿದ್ದಾರೆ).
1699ರಿಂದ ರಾಯಲ್‌ ಸೊಸೈಟಿಯ ಇತರ ಸದಸ್ಯರು ಲೇಬಿನಿಜ್‌ರ ಮೇಲೆ ಕೃತಿಚೌರ್ಯದ ಆಪಾದನೆ ಹೊರಿಸಲಾರಂಭಿಸಿದರು, 1711ರಲ್ಲಿ ಈ ವಿವಾದವು ಪೂರ್ಣ ಪ್ರಮಾಣದಲ್ಲಿ ಭುಗಿಲೆದ್ದಿತು. ನ್ಯೂಟನ್‌ರ ರಾಯಲ್‌ ಸೊಸೈಟಿ ನಡೆಸಿದ ಅಧ್ಯಯನದಲ್ಲಿ ನ್ಯೂಟನ್‌ರು ನಿಜವಾದ ಶೋಧಕರೆಂದು ಲೇಬಿನಿಜ್‌ರನ್ನು ಓರ್ವ ಮೋಸಗಾರರೆಂದು ಘೋಷಿಸಿತು. ನ್ಯೂಟನ್‌ರು ಸ್ವತಃ ಅಧ್ಯಯನದ ಮುಕ್ತಾಯದಲ್ಲಿ ಲೇಬಿನಿಜ್‌ರನ್ನು ಟೀಕಿಸಿದ್ದರೆಂದು ತಿಳಿದ ಮೇಲೆ ಈ ಅಧ್ಯಯನವನ್ನೇ ಅನುಮಾನಿಸಲಾಯಿತು. ಆಗ ಆರಂಭಗೊಂಡ ಕಟುವಾದ ನ್ಯೂಟನ್‌ . ಲೇಬಿನಿಜ್‌ ಕಲನ ವಿವಾದವು, 1716ರಲ್ಲಿ ಲೇಬಿನಿಜ್‌ರ ಮರಣದವರೆಗೂ ನಡೆದು ನ್ಯೂಟನ್‌ ಮತ್ತು ಲೇಬಿನಿಜ್‌ರ ಮನಶ್ಶಾಂತಿಯನ್ನು ಕಿತ್ತುಕೊಂಡಿತ್ತು.
ನ್ಯೂಟನ್‌ ಮತ್ತು ರಾಬರ್ಟ್‌ ಬಾಯ್ಲೆರ ಯಂತ್ರಶಾಸ್ತ್ರದ ತತ್ವಗಳನ್ನು ವಿಚಾರವಾದಿ ಲಘುಪುಸ್ತಕ ಬರೆಯುವವರೆಲ್ಲರೂ ಸರ್ವದೇವಾರಾಧನೆ ಹಾಗೂ ಧಾರ್ಮಿಕ ಭಾವೋನ್ಮಾದಕ್ಕೆ ಸೂಕ್ತ ಬದಲಿಯಾಗಬಹುದು ಎಂದು ಪ್ರೋತ್ಸಾಹಿಸಿದರು ಹಾಗೂ ಸಂಪ್ರದಾಯ ಹಾಗೂ ಧರ್ಮಸಹಿಷ್ಣು ಬೋಧಕರೆಲ್ಲರೂ ಹಿಂಜರಿಕೆಯಿಂದ ಸ್ವೀಕರಿಸಿದರು. ಆದ್ದರಿಂದ ವಿಜ್ಞಾನದ ಸ್ಪಷ್ಟತೆ ಹಾಗೂ ಸರಳತೆಯು ಭಾವೋನ್ಮಾದ ಹಾಗೂ ನಾಸ್ತಿಕತೆ ಯ ಅಪಾಯಗಳ ಭಾವುಕತೆ ಮತ್ತು ಅನುಭಾವದ ಮೂಢನಂಬಿಕೆಗಳ ಪರಾಕಾಷ್ಠೆಯೊಂದಿಗೆ ಹೋರಾಟ ನಡೆಸಲು ಹಾಗೂ, ಅದೇ ಸಮಯದಲ್ಲಿ ಆಂಗ್ಲ ತಾರ್ಕಿಕ ದೈವವಾದಿಗಳ ಎರಡನೇ ಅಲೆಯು; ನ್ಯೂಟನ್‌ರ ಸಂಶೋಧನೆಗಳನ್ನು "ನೈಸರ್ಗಿಕ ಧರ್ಮ"ದ ಸಾಧ್ಯತೆಯನ್ನು ಪ್ರದರ್ಶಿಸಲು ಬಳಸಿಕೊಂಡಿತು.
ಲುಕಾಸಿಯಾದ ಗಣಿತಶಾಸ್ತ್ರದ ಪ್ರಾಧ್ಯಾಪಕರಾಗಿ 1669ರಲ್ಲಿ ಆಯ್ಕೆಯಾದರು. ಆ ದಿನಗಳಲ್ಲಿ, ಕೇಂಬ್ರಿಡ್ಜ್‌ನ ಅಥವಾ ಆಕ್ಸ್‌ಫರ್ಡ್‌ನ ಯಾವುದೇ ಫೆಲೊ ದೀಕ್ಷೆ ಪಡೆದ ಆಂಗ್ಲಿಕನ್‌ ಪಾದ್ರಿಯಾಗಿರಬೇಕಿತ್ತು. ಆದಾಗ್ಯೂ ಲುಕಾಸಿಯಾದ ಪ್ರಾಧ್ಯಾಪಕ ಹುದ್ದೆಯ ನಿಯಮಗಳ ಪ್ರಕಾರ ಚರ್ಚ್‌ನ ಚಟುವಟಿಕೆಗಳಲ್ಲಿ ಸಕ್ರಿಯವಾಗಿರಬಾರದು ಎಂದಿತ್ತು . ನ್ಯೂಟನ್‌ರು ದೀಕ್ಷೆ ಪಡೆಯಬೇಕೆಂಬ ಅಗತ್ಯದಿಂದ ವಿನಾಯಿತಿ ನೀಡಬೇಕೆಂದು ವಾದ ಮಾಡಿದರು, ಅನುಮತಿ ನೀಡಬೇಕಿದ್ದ ಚಾರ್ಲ್ಸ್‌ ಈ ವಾದವನ್ನು ಒಪ್ಪಿದರು. ಹಾಗಾಗಿ ನ್ಯೂಟನ್‌ರ ಧಾರ್ಮಿಕ ನಿಲುವುಗಳು ಹಾಗೂ ಆಂಗ್ಲಿಕನ್‌ ಸಂಪ್ರದಾಯಶರಣತೆಗಳ ನಡುವಿನ ಸಂಘರ್ಷವು ನಿವಾರಣೆಯಾಯಿತು.
ಎರಡನೇ ನಿಯಮದ ಸದಿಶ ಲಕ್ಷಣವು ವಸ್ತುವಿನ ಅವಿಚ್ಛಿನ್ನತೆ/ಆವೇಗ ಬದಲಾಯಿಸುವ ರೀತಿ ಹಾಗೂ ಒತ್ತಡದ ದಿಕ್ಕುಗಳ ನಡುವೆ ಜ್ಯಾಮಿತೀಯ ಸಾಪೇಕ್ಷತೆಯನ್ನು ಸೂಚಿಸುತ್ತದೆ. ನ್ಯೂಟನ್‌ರಿಗಿಂತ ಮುನ್ನ, ಸೂರ್ಯನನ್ನು ಸುತ್ತುವ ಗ್ರಹವು ಅದರ ಚಲನೆಯನ್ನು ಮುಂದುವರೆಸಲು ಪ್ರೇಷಕ ಬಲದ ಅಗತ್ಯವಿರುತ್ತದೆ ಎಂದು ಅಂದಾಜಿಸಲಾಗಿತ್ತು. ನ್ಯೂಟನ್‌ರು ಅದರ ಬದಲಿಗೆ ಸೂರ್ಯನಿಂದ ತನ್ನೆಡೆಗೆ ಆಕರ್ಷಣೆಯ ಗುಣವಿದ್ದರೆ ಸಾಕು ಎಂದು ತೋರಿಸಿದರು. ಪ್ರಿನ್ಸಿಪಿಯಾ ದ ಪ್ರಕಟಣೆಯ ಅನೇಕ ದಶಕಗಳ ನಂತರವೂ, ಈ ಆಲೋಚನೆಯು ಸಾರ್ವತ್ರಿಕವಾಗಿ ಒಪ್ಪಿತವಾಗಿರಲಿಲ್ಲ, ಹಾಗೂ ಅನೇಕ ವಿಜ್ಞಾನಿಗಳು ಡೆಸ್ಕಾರ್ಟೆಸ್‌ರ ವಿರುದ್ಧಸುಳಿ/ವಾರ್ಟಿಸಿಸ್‌ ಸಿದ್ಧಾಂತವನ್ನೇ ಬಳಸುತ್ತಿದ್ದರು.
1ದೆತ್ರಎತಎಸ್ತ್704ರಲ್ಲಿ ನ್ಯೂಟನ್‌ರು ತಮ್ಮ ಬೆಳಕಿನ ಕಣವಾದವನ್ನು ಮಂಡಿಸಿದ್ದ ಆಪ್ಟಿಕ್ಸ್‌ ಪುಸ್ತಕ ವನ್ನು ಪ್ರಕಟಿಸಿದರು. ಅವರು ಬೆಳಕನ್ನು ವಿಪರೀತ ಸೂಕ್ಷ್ಮ ಕಣಗಳಿಂದಾಗಿದೆ, ಹಾಗೂ ಸಾಮಾನ್ಯ ವಸ್ತುವು ಸಾಂದ್ರವಾದ ಕಣಗಳಿಂದಾಗಿದೆ ಎಂಬುದನ್ನು ರಸತಂತ್ರದ ಒಂದು ವಿಧದ ಪರಿವರ್ತನೆಯ ಮೂಲಕ ಊಹಿಸಿದರು "ಸಾಂದ್ರ ಕಾಯಗಳು ಮತ್ತು ಬೆಳಕು ಪರಸ್ಪರ ಪರಿವರ್ತಿತವಾಗಬಲ್ಲವೇ, ಹಾಗೂ ಕಾಯಗಳು ತಮ್ಮ ಸಂಯೋಜನೆಯೊಳಗೆ ಪ್ರವೇಶಿಸಿದ ಬೆಳಕಿನ ಕಣಗಳಿಂದ ಹೆಚ್ಚಿನ ಚಟುವಟಿಕೆಯನ್ನು ಹೊಂದಲಾರವೇ?" ನ್ಯೂಟನ್‌ರು ಘರ್ಷಣಾತ್ಮಕ ಸ್ಥಾಯಿವಿದ್ಯುಜ್ಜನಕದ ಮೂಲ ಮಾದರಿಯನ್ನು ಗಾಜಿನ ಗೋಲವೊಂದನ್ನು ಬಳಸಿ ನಿರ್ಮಿಸಿದರು .
ನ್ಯೂಟನ್‌ರು ತಮ್ಮ ಕಲನವನ್ನು ಪ್ರಕಟಿಸಲು ಇಚ್ಛೆಪಡದ ಮೂಲ ಕಾರಣ ತಮ್ಮನ್ನು ಆ ಬಗ್ಗೆ ಅಪಹಾಸ್ಯ ಮಾಡುತ್ತಾರೆಂಬ ಭಯ ಎನ್ನಲಾಗಿದೆ. ನ್ಯೂಟನ್‌ರು ಮೊದಲಿಂದಲೂ ನ್ಯೂಟನ್‌ರ ಗುರುತ್ವಾಕರ್ಷಣ ಸಿದ್ಧಾಂತದಿಂದ ಪ್ರಭಾವಿತರಾಗಿದ್ದ ಸ್ವಿಸ್‌ ಗಣಿತಜ್ಞ ನಿಕೊಲಸ್‌ ಫಾಟಿಯೊ ಡೆ ಡುಯಿಲಿಯರ್‌ರೊಂದಿಗೆ ಸಮೀಪದ ಬಾಂಧವ್ಯ ಹೊಂದಿದ್ದರು. 1691ರಲ್ಲಿ ಡುಯಿಲಿಯರ್‌ ನ್ಯೂಟನ್‌ರ ಪ್ರಿನ್ಸಿಪಿಯಾ ದ ನವೀನ ಆವೃತ್ತಿ ಸಿದ್ಧ ಮಾಡಲು ಯೋಜಿಸಿದ್ದರು, ಆದರೆ ಅದನ್ನು ಪೂರೈಸಲಿಲ್ಲ. ಆದರೆ, 1693ರಲ್ಲಿ ಇವರಿಬ್ಬರ ನಡುವಿನ ಬಾಂಧವ್ಯವು ಬದಲಾಯಿತು. ಆ ಸಮಯದಲ್ಲಿ, ಡುಯಿಲಿಯರ್‌ ಲೇಬಿನಿಜ್‌ ರೊಂದಿಗೆ ಅನೇಕ ಪತ್ರವ್ಯವಹಾರಗಳನ್ನು ಸಹಾ ನಡೆಸಿದ್ದರು.
ಅವರ ವೈಜ್ಞಾನಿಕ ಪ್ರಸಿದ್ಧಿಯ ಎದುರು ನಿಲ್ಲಲಾಗದ, ನ್ಯೂಟನ್‌ರ ಬೈಬಲ್‌ನ ಅಧ್ಯಯನಗಳು ಮತ್ತು ಮುಂಚಿನ ಚರ್ಚ್‌ ಪಾದ್ರಿಗಳ ಮೇಲಿನ ಅಧ್ಯಯನಗಳೂ ಗಮನಾರ್ಹ. ನ್ಯೂಟನ್‌ರು ಗ್ರಂಥಪಾಠ ವಿಮರ್ಶೆಯ ಮೇಲೆ ಗಮನಾರ್ಹವಾದ ಆನ್‌ ಹಿಸ್ಟಾರಿಕಲ್‌ ಅಕೌಂಟ್‌ ಆಫ್‌ ಟು ನೋಟೆಬಲ್‌ ಕರಪ್ಷನ್ಸ್‌ ಆಫ್‌ ಸ್ಕ್ರಿಪ್ಚರ್‌ ಎಂಬ ಕೃತಿಗಳನ್ನು ಬರೆದಿದ್ದಾರೆ. ಅವರು ಏಸು ಕ್ರಿಸ್ತರನ್ನು ಶಿಲುಬೆಗೇರಿಸಿದ ದಿನಾಂಕವನ್ನು 3ನೇ ಏಪ್ರಿಲ್‌, 33 ಎಂದು ಅಂದಾಜಿಸಿದರು, ಇದು ಸಾಂಪ್ರದಾಯಿಕವಾಗಿ ಒಪ್ಪಿತವಾಗಿರುವ ದಿನಾಂಕಕ್ಕೆ ಹೊಂದಿಕೆಯಾಗುತ್ತದೆ. ಅವರು ಬೈಬಲ್‌ನಲ್ಲಿನ ರಹಸ್ಯ ಸಂದೇಶಗಳ ಪತ್ತೆಗೆ ಪ್ರಯತ್ನ ಪಟ್ಟು ವೈಫಲ್ಯ ಹೊಂದಿದರು.
1704ರಲ್ಲಿ ಬರೆದ ಹಸ್ತಪ್ರತಿಯೊಂದರಲ್ಲಿ ಬೈಬಲ್‌ನಿಂದ ವೈಜ್ಞಾನಿಕ ವಿಚಾರಗಳನ್ನು ಹೊರತರಲು ನಡೆಸಿದ ತನ್ನ ಪ್ರಯತ್ನಗಳನ್ನು ವಿವರಿಸುವಾಗ, ಅವರು ವಿಶ್ವವು 2060ಕ್ಕೆ ಮುನ್ನ ಕೊನೆಗೊಳ್ಳುವುದಿಲ್ಲ ಎಂದು ಅಂದಾಜಿಸಿದರು. ಇದನ್ನು ಮುನ್ಸೂಚಿಸುವಾಗ ಅವರು ಹೀಗೆ ಹೇಳಿದರು, "ಇಲ್ಲಿ ನನ್ನ ಉದ್ದೇಶ ಖಡಾಖಂಡಿತವಾಗಿ ಅಂತ್ಯದ ಸಮಯವನ್ನು ಹೇಳುವುದಲ್ಲ, ಬದಲಿಗೆ ವಿಶ್ವವು ಕೊನೆಗೊಳ್ಳುವ ದಿನದ ಬಗ್ಗೆ ಆಗ್ಗಾಗ್ಗೆ ಭವಿಷ್ಯ ಹೇಳುವ ಹಾಗೂ ಹಾಗೆ ಹೇಳಿದ ಭವಿಷ್ಯ ಸುಳ್ಳಾದಾಗ ಪವಿತ್ರ ಸಿದ್ಧಾಂತಗಳನ್ನು ತಪ್ಪೆಂದು ಹೇಳುವ ಭ್ರಮಾಧೀನ ಜನರ ಅವಿಚಾರದ ಊಹಾಪೋಹಗಳಿಗೆ ಕಡಿವಾಣ ಹಾಕುವ ಉದ್ದೇಶವಷ್ಟೇ."
"ಫ್ರೆಂಚ್‌ ಗಣಿತಜ್ಞ ಜೋಸೆಫ್‌-ಲೂಯಿಸ್‌ ಲಾಗ್ರೇಂಜ್‌ ಆಗ್ಗಾಗ್ಗೆ ಹೇಳುತ್ತಿದ್ದ ಪ್ರಕಾರ ನ್ಯೂಟನ್‌ರು ಇದುವರೆಗಿನ ಓರ್ವ ಅಪ್ರತಿಮ ಮೇಧಾವಿ ಹಾಗೂ "ಅವರು ಅದೃಷ್ಟಶಾಲಿಯೂ ಹೌದು, ಏಕೆಂದರೆ ನಾವು ವಿಶ್ವದ ವ್ಯವಸ್ಥೆಯನ್ನು ಒಂದಕ್ಕಿಂತ ಹೆಚ್ಚು ಸಲ ಸ್ಥಿರಪಡಿಸಲಾಗದು" ಎಂದು ಇನ್ನೊಮ್ಮೆ ಹೇಳಿದ್ದರು. ಆಂಗ್ಲ ಕವಿ ಅಲೆಕ್ಸಾಂಡರ್‌ ಪೋಪ್‌ರು ನ್ಯೂಟನ್‌ರ ಸಾಧನೆಗಳಿಂದ ಪುಲಕಿತರಾಗಿ ಸುಪ್ರಸಿದ್ಧ ಸಮಾಧಿಲೇಖವನ್ನು ಬರೆದರು:
ಚಲನೆಯ ಸೂತ್ರಗಳು ಹಾಗೂ ಸಾರ್ವತ್ರಿಕ ಗುರುತ್ವಾಕರ್ಷಣೆಯು ನ್ಯೂಟನ್‌ರ ಪ್ರಸಿದ್ಧ ಸಂಶೋಧನೆಗಳಾದರೂ, ಅವರು ಬ್ರಹ್ಮಾಂಡವನ್ನು ಕೇವಲ ಒಂದು ಯಂತ್ರದಂತೆ ಎಂದರೆ ಅತಿ ದೊಡ್ಡ ಗಡಿಯಾರದಂತೆ ಎಂಬ ಅಭಿಪ್ರಾಯದ ಬೆಂಬಲವಾಗಿ ಅದನ್ನು ಬಳಸುವುದರ ವಿರುದ್ಧ ಎಚ್ಚರಿಕೆ ನೀಡಿದರು. ಅವರು, "ಗುರುತ್ವಾಕರ್ಷಣೆಯು ಗ್ರಹಗಳ ಚಲನೆಯನ್ನು ವಿವರಿಸುತ್ತದೆಯೇ ಹೊರತು ಗ್ರಹಗಳನ್ನು ಚಲಿಸುವಂತೆ ಮಾಡಿದವರಾರು ಎಂಬುದನ್ನು ಹೇಳುವುದಿಲ್ಲ. "ದೇವರು ಎಲ್ಲಾ ವಸ್ತುಗಳ ನಿಯಂತ್ರಣ ಹೊಂದಿರುತ್ತಾನೆ ಹಾಗೂ ಎಲ್ಲವನ್ನೂ ತಿಳಿದಿರುತ್ತಾನೆ ಹಾಗೂ ಏನು ಮಾಡಬೇಕೆಂದು ನಿರ್ಧರಿಸುತ್ತಾನೆ" ಎಂದು ಹೇಳಿದರು.
ಈ ಪ್ರಪಂಚದ ಜನ ನಾನು ಮಾಡಿದ ಕಾರ್ಯಗಳ ಬಗೆಗೆ ಏನು ಅಭಿಪ್ರಾಯ ಹೊಂದಿದ್ದಾರೋ ನಾನರಿಯೆ. ಸಮುದ್ರದ ದಂಡೆಯಲ್ಲಿ ಆಡಿಕೊಳ್ಳುತ್ತಿರುವ ಪುಟ್ಟ ಮಗುವಿನಂತೆ ನನಗೆ ನಾನು ತೋರಿಬರುತ್ತಿದ್ದೇನೆ. ಒಮ್ಮೆ ನುಣುಪಾಗಿರುವ ಕಲ್ಲನ್ನು ನಾನು ತೆಗೆದುಕೊಂಡಿರಬಹುದು, ಆಗೊಮ್ಮೆ ಈಗೊಮ್ಮೆ ಬೇರೆಡೆ ಗಮನ ಹರಿಸಿ ಉಳಿದ ಚಿಪ್ಪುಗಳಿಗಿಂತಲೂ ವಿಚಿತ್ರವೂ ಮನೋಹರವಾದ ಬೆಣಚುಕಲ್ಲು ಅಥವಾ ಕಪ್ಪೆಚಿಪ್ಪನ್ನು ಆರಿಸಿಕೊಂಡಿರಬಹುದು, ಆದರೆ ನನ್ನ ಮುಂದೆ ಅನಂತವಾದ ಅದ್ಭುತಗಳನ್ನು ಪ್ರದರ್ಶಿಸುವ ಅಪಾರ ವಾರಿರಾಶಿಯೇ ಇದೆ.